title: Tracey Emin

text: Tracey Emin RA (s. 3. heinäkuuta 1963 Croydon, Lontoo) on brittiläinen nykytaiteilija. Hänet tunnetaan parhaiten teoksestaan "My Bed" (1998). Emin opiskeli Royal Academy of Artsissa. Hän käyttää teoksissaan monenlaisia tekniikoita ompelemisesta ja kirjoittamisesta maalaukseen ja installaatioihin. Teokset ovat usein hyvin intiimejä ja omaelämäkerrallisia. Eminiä pidetään tunnetuimpana brittiläisenä nykytaiteilijana Damien Hirstin rinnalla. Tracey Emin oli Young British Artists -ryhmän jäsen.


title: Luettelo Billboard Hot 100 -listan ykkösistä vuonna 2007

text: Tämä on luettelo Billboard Hot 100 -listan kärkipaikkaa hallussaan vuonna 2007 pitäneistä artisteista ja singleistä.


title: Kauko Röyhkä & Riku Mattila

text: Kauko Röyhkä & Riku Mattila on suomalaisen Kauko Röyhkä & Riku Mattila -duon esikoisalbumi, joka julkaistiin 6. helmikuuta 2008. Kauko Röyhkälle se on järjestyksessään 23. albumi.


title: Kauko Röyhkä & Riku Mattila

text: "Sue"-lehti valitsi sen 2000-vuosikymmenen parhaaksi kotimaiseksi albumiksi vuonna 2009.


title: 7 Weeks: Live in America, 2003

text: 7 Weeks: Live in America, 2003 on kristillisen metalliyhtye Stryperin ensimmäinen live-albumi. Se äänitettiin yhtyeen paluukiertueella vuonna 2003 ja julkaistiin 18. toukokuuta 2004. Albumin yhteydessä piti alun perin julkaista live-DVD nimeltä "", joka kuvattiin yhtyeen konsertissa San Juanissa, Puerto Ricossa. DVD julkaistiin kuitenkin lopulta syyskuussa 2006.


title: Kengänkari

text: Kengänkari on noin kahden hehtaarin laajuinen saari ja luonnonsuojelualue Hailuodon kunnassa pääsaaren itäpuolella. Saari sijaitsee Ulkokarvon kylän itäpuolella Kengännenä-nimisen niemen edustalla Ojakylänlahden eteläreunalla. Lintujen pesimäsaarena tunnettu Kengänkari on matala, korkeimmalta kohdaltaan vain noin metrin verran merenpinnan yläpuolelle kohoava pääosin ruoikkoinen saari. Saaren linnusto on runsas, ja siellä on pesinyt Suomen suurin tukkasotkien yhdyskunta.


title: Kengänkari

text: Kengänkari on seutukaavassa rakennuslain nojalla suojeltu alue.


title: Henrik Lindberg

text: Henrik Viktor Lindberg () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä pataljoonan komentajana, missä toimessa hän kaatui lopulta Raasulissa käydyssä taistelussa.


title: Henrik Lindberg

text: Lindbergin vanhemmat lääkäri Karl Viktor Lindberg ja Mary Stjernvall. Hän kirjoitti ylioppilaaksi Nya svenska läroverket i Helsingfors-nimisestä oppilaitoksesta vuonna 1912 ja liittyi Uusmaalaiseen osakuntaan. Opintojaan hän jatkoi Teknillisen korkeakoulun koneinsinööriosastolla vuosina 1912 - 1914. Hän suoritti diplomi-insinöörirutkinnon ensimmäisen osan vuonna 1914.


title: Henrik Lindberg

text: Lindberg liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 4. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Lindberg siirrettiin pataljoonan 2. konekiväärikomppaniaan 3. heinäkuuta 1917. Samalla hän suoritti vuonna 1917 Libaussa järjestetyn moottoriveneenkuljettajakurssin.


title: Henrik Lindberg

text: Lindberg astui Suomen armeijan palvelukseen Saksassa 7. helmikuuta 1918 ensin vannottuaan sotilasvalan ja allekirjoitettuaan palvelusitoumuksen armeijalle. Tässä tilaisuudessa hänet ylennettiin luutnantiksi. Hän palasi takaisin Suomeen 18. helmikuuta 1918 jääkärien etujoukon mukana Vaasaan. Vaasasta hänet komennettiin aluksi kouluttamaan suojeluskuntajoukkoja Elisenvaaraan, josta hänet komennettiin myöhemmin jääkäriystävänsä Jaakko Nestori Tanelinmäen kanssa Antreaan Mälkölän rintamalle, mukanaan kuusi konekivääriä. Perille he saapuivat 3. maaliskuuta. Mälkölässä hän otti komentoonsa niin sanotun Mälkölän joukon noin 150 miestä A. Hynniseltä. Tästä Mälkölän joukkosta muodostettiin hieman myöhemmin Karjalan ryhmän (armeijakunnan) Karjalan 1. rykmentin 1. pataljoonan runko. Tämän pataljoonan muodostamisen yhteydessä Lindberg siirrettiin 14. maaliskuuta 1918 komentajaksi Karjalan 1. rykmentin 3. pataljoonaan, joka oli koottu ennestään rintamalohkolla olleista komppanioista. Komppanian päälliköinä hänellä toimi pataljoonassa jääkärivänrikki Weikko Matti Läheniemi, V. Nissinen ja jääkärivänrikki Skogström.


title: Henrik Lindberg

text: Mälkölästä Lindberg komennettiin Rautuun. Matkalla hän osallistui Raasulin kylän valtaukseen, jonka hän panikin toimeen 26. maaliskuuta. Asema-aluetta vastaan tehdyssä hyökkäyksessä Lindberg haavoittui vakavasti ja vielä haavoittuneenakin yritti johtaa hyökkäystä, mutta huomasi sen turhaksi ja antoi komennon itseltään pois kertoen puolustavan vain itseään niin kauan kuin aseessa riittäisi panoksia, viimeisen luodin hän sanoi säästävänsä itselleen. Tämän rohkean jääkärin ruumis löydettiin lopulta paljon myöhemmin Raasulin valtauksen jälkeen pahoin silvottuna. Pataljoonan komentajan tehtävät Lindbergin jälkeen otti jääkärivänrikki Läheniemi. Kuollessaan hän oli naimaton ja kirjoilla Helsingin eteläisessä ruotsalaisessa seurakunnassa. Hänet haudattiin perhehautaan Helsingin hautausmaalle.


title: Tuure Happonen

text: Tuure Oskari Happonen (30. lokakuuta 1899 Nilsiä – 23. huhtikuuta 1918 Luumäki) oli suomalainen jääkärialiupseeri. Hänen vanhempansa olivat työmies Mikko Happonen ja Eeva Tiina Heikkinen.


title: Tuure Happonen

text: Hän kävi viisi luokkaa Kuopion klassillista lyseota.


title: Tuure Happonen

text: Happonen liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 30. syyskuuta 1917, josta hänet siirrettiin pataljoonan 1. komppaniaan 10. lokakuuta 1917.


title: Tuure Happonen

text: Hän saapui Suomeen (Vaasaan) jääkäreiden pääjoukon mukana jefreitteriksi ylennettynä 25. helmikuuta 1918. Hänet komennettiin Suomen sisällissotaan aluksi 8. jääkäripataljoonan 1. komppaniaan, josta hänet siirrettiin 25. maaliskuuta 1918 alkaen pataljoonan 3. komppaniaan, josta hänet siirrettiin 1. huhtikuuta 1918 alkaen 6. Jääkärirykmentin 18. jääkäripataljoonan 2. komppaniaan. Hän otti osaa Suomen sisällissodan taisteluihin Ilveksessä, missä hän kaatui taistelussa 23. huhtikuuta 1918. Happonen oli kuollessaan naimaton ja kirjoilla Kuopiossa. Hänet on haudattu Kuopioon valkoisten sankarihautaan. Hänen nimensä on painettu Valtion rautateiden pääkonttorin toisen kerroksen graniittiseen muistotauluun.


title: Nestori Tanelinmäki

text: Jakko Nestori Tanelinmäki () oli suomalainen jääkärialiupseeri. Hänen äitinsä oli Hanna Tanelinmäki omaa sukuaan Girs.


title: Nestori Tanelinmäki

text: Tanelinmäki työskenteli työmiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 23. joulukuuta 191. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Nestori Tanelinmäki

text: Tanelinmäki astui Suomen Valkoisen Armeijan palvelukseen Saksassa 7. helmikuuta 1918 ensin vannottuaan sotilasvalan ja allekirjoitettuaan palvelusitoukuksen. Tässä tilaisuudessa hänet ylennettiin aliupseeriksi. Takaisin Suomeen hän saapui 18. helmikuuta 1918 aselaivoja seuranneen jääkärien etukomennuskunnan mukana Vaasaan. Vaasasta hänet komennettiin yhdessä jääkäritoverinsa Henrik Viktor Lindbergin kanssa Antreaan Mälkölän rintamaosalle, mukanaan kuusi konekivääriä. Perille he saapuivat 3. maaliskuuta ja Tanelinmäki sijoitettiin Karjalan armeijakunnan Karjalan 1. rykmentin I pataljoonan 4. komppaniaan, jonka riveissä hän osallistui sisällissodan taisteluihin Muolaan-Mälkölän akselilla, missä hän haavoittui pahasti Muolaan Punnuksen kylässä 15. huhtikuuta 1918. Hän menehtyi seuraavana päivänä haavoihinsa ja hänet haudattiin Kortesjärven sankarihautaan. Hän oli kuollessaan naimaton ja kirjoilla Kortesjärvellä.


title: Markus Zimmermann

text: Markus Zimmermann (s. 4. syyskuuta 1964) on saksalainen rattikelkkailija, olympiavoittaja ja viisinkertainen maailmanmestari.


title: Markus Zimmermann

text: Ensimmäisen aikuisten arvokisamitalinsa Zimmermann voitti MM-kisoista 1991, missä hän sai kultaa kahden miehen kelkassa, hän voitti lisäksi mestaruuden 1996 neljän ja kahden miehen kelkassa, 2000 kahden miehen, ja 2001 neljän miehen kelkassa. Lisäksi hänellä on kolme MM-hopeaa.


title: Markus Zimmermann

text: Hän on voittanut kaksi olympiakultaa: 1998 kahden, ja 2002 neljän miehen kelkassa, lisäksi hän voitti 1992 olympialaisissa hopeaa kahden miehen, ja voitti 1998 pronssia kahden miehen kelkasta.


title: Ferengit

text: Ferengit ovat fiktiivinen humanoidirotu "Star Trekissä". Ne nähtiin ensi kertaa "Star Trek – uusi sukupolvi" -sarjan vuonna 1987 esitetyssä jaksossa "The Last Outpost", missä ferengit törmäsivät Federaatioon ensimmäistä kertaa vuonna 2364 Delphi Ardu -planeetalla, joskin rodun nimi oli mainittu jo sarjan pilottijaksossa. Ferengien kulttuuri on voitontavoittelun ja kaupankäynnin läpitunkemaa. He yrittävät jatkuvasti saada voittoa tekemällä omalta kannaltaan edullisia kauppasopimuksia muiden kanssa. Toinen usein esille tuleva kulttuurinen piirre ferengeillä on naisten alistaminen. Star Trek -sarjoista tunnettuja ferengi-hahmoja ovat Quark, Rom, Nog, Ishka, Zek ja Brunt.


title: Ferengit

text: Rodun kotiplaneetta, Ferenginar, ei kuulu Federaatioon, vaan on suurnaguksen ja Kaupankäynnin Virkakunnan hallitsema. Jälkimmäinen koostuu pääasiassa Taloudellisten Neuvonantajien Neuvoston edustajista. Myös Ferengien uskonto perustuu markkinoihin: he rukoilevat ja tarjoavat rahaa Siunatulle Valtionkonttorille (Blessed Exchequer) ja toivovat pääsevänsä kuoltuaan Jumalalliseen Aarreaittaan sekä pelkäävät sielunsa joutuvan sen sijaan Ikuisen Puutteenalaisuuden Holviin.


title: Ferengit

text: Alun perin ferengien oli tarkoitus korvata klingonit Federaation päävihollisina, mutta kävi ilmi, etteivät ohjelman katsojat voineet nähdä niin surkuhupaisia olentoja pysyvänä uhkana. Näin ollen, Paramount-yhtiö jätti ferengeille Next Generation -sarjassa pelkän kiusankappaleen roolin ja sijoitti hahmot usein humoristisiin tilanteisiin. Federaation päävihollisiksi tulivat sen sijaan Romuluslaiset ja Borgit.


title: Ferengit

text: Ensimmäinen maininta ferengeistä oli jaksossa "Encounter at Farpoint", jossa Bandi-rotuun kuulunut hahmo Groppler Zorn, joka uhkasi myydä Farpoint-aseman heille. Deep Space Ninessä käy ilmi, että klingonit ja cardassialaiset olivat olleet tekemisissä ferengien kanssa jo vuosia ennen kyseisen jakson tapahtumia ilman, että Federaatio olisi saanut heistä tietoa kummaltakaan rodulta. Jos katsotaan tapahtumien kronologista järjestystä, niin Enterprise-sarjan jaksossa "Dear Doctor", vuonna 2151, valakialainen astronautti, joka kohtaa Enterprise NX-01:n miehistön, mainitsee ferengit ohimennen, ja miehistö ei tunnista nimiä. Myöhemmin miehistö kohtaa itsekin ferengejä jaksossa "Aquisition", mutta he eivät kuitenkaan kuule rodun nimeä, eivätkä osaa yhdistää sitä valakialaisen kommenttiin.


title: Ferengit

text: Ensimmäiset Star Trekissä esiintyneet ferengit olivat "The Last Outpost" -jakson Letek, Mordoc ja Kayron. Deep Space Ninesta tuli sarja, joka jatkossa keskittyi eniten ferengeihin. Armin Shimerman näytteli baarinpitäjä Quarkia. Myös Quarkin veli, Rom (Max Grodechik) sekä Romin poika, Nog (Aron Eisenberg) esiintyivät ohjelmassa usein. Nogista tuli myöhemmin Tähtilaivaston ensimmäinen ferengi-jäsen. Deep Space Ninessa monet jaksot keskittyivät nimenomaan ferengeihin, ja katsojat pääsivät tutustumaan heidän kulttuuriinsa lähemmin. Myös naispuolinen ferengi nähtiin ensimmäistä kertaa Deep Space Ninessa.


title: Ferengit

text: Sana "ferengi" on otettu Star Trekiin maapallolla oikeasti käytetystä sanasta. Se on arabialainen nimitys eurooppalaisille kauppiaille – tai länsimaalaisille yleensä. Sekä arabiankielinen sana että Star Trekissä käytetty nimi lausutaan /fɛˈrɪŋɡi/ (IPA). Arabiankielinen sana on todennäköisesti johdettu arabian kielen sanasta "faranj" tai "franji", jotka tarkoittavat frankkeja, tai mahdollisesti persian sanasta "farangi", joka tarkoittaa ulkomaalaista. Etiopiassa sanoilla ferenj ja ferenji on sama merkitys. Kreikassa käytetään puhekielessä joskus sanaa "fragoi" (φράγκοι) länsi-eurooppalaisista. Intiassa termiä käytettiin erityisesti brittivaltaa vastustavien keskuudessa halventavassa mielessä briteistä.


title: Ferengit

text: Ferengit ovat humanoidirotu, joskin ihmistä vähän pienempiä, yleensä puolentoista metrin korkuisia. Heillä on epätavallisen suuret korvat, jotka ovat suurempia miehillä kuin naisilla. Suurten korvien ansiosta ferengeillä on erinomainen kuulo. Korvat ovat myös Ferengien kehon herkin kohta. Otsa on kuhmurainen, nenä on suuri ja kohojuovainen, kohoavat kylkiluut, erikseen ylemmät ja alemmat keuhkot sekä neliosaiset aivot, joita betazoidien ja vulkaanien telepaattiset voimat eivät pysty lukemaan. Data on maininnut kerran, että ferengit ovat vahvempia kuin ihmiset. Yleensä ferengit esitetään kuitenkin selvästi keskivertoihmistä heikompina. Ainakin miehillä on korvissaan erogeeniset alueet, ja he käyttävät puhekielessä englanninkielistä sanaa "lobes" (joka tarkoittaa korvanlehtiä) samoin kuin voidaan käyttää esimerkiksi sanaa "kantti" tai "sisu" ("sinulla ei ole kanttia/sisua siihen" jne.). Ferengit käyttävät myös sanaa "oo-mox", jolle ei ole englannin- tai suomenkielistä vastinetta kuvaamaan aistimuksia, joita he tuntevat korvien saadessa aistiärsykkeitä. Ferengin hampaat muistuttavat särmikkäitä piikkejä, ja he käyttävät kädessä pidettävää hampaiden teroitinta niiden hoitamiseen.


title: Ferengit

text: Ferengit tulevat Ferenginar-nimiseltä planeetalta, joka sijaitsee Ferengien Liiton keskellä, Alpha Quadrantissa. Ferengien Liiton sisältämät planeetat kokonaisuudessaan ovat jääneet Star Trekin katsojille epäselväksi. Se kaiketi sisältää Ferenginarin sekä ferengien kolonisoimat asumattomat planeetat. Ei ole viitteitä siitä, että ferengit hallitsisivat muita rotuja.


title: Ferengit

text: Ferengien kulttuuri perustuu kokonaan kaupankäyntiin ja 285 hankintasääntöä sisältävät pyhän lain, johon koko ferengien yhteiskunta perustuu. Gint, ensimmäinen suurnagus (Ferengien Liiton johtaja), kirjoitti ne alun perin ylös. Sääntöjen nimitys on pelkkä markkinointikikka, koska säännöt ovat oikeastaan vain ohjenuoria, ja Gint antoi ensimmäiselle säännölle numeron 162 luodakseen kysyntää 161 säännölle, joita ei oltu vielä luotu.


title: Ferengit

text: Ferengien kulttuuri on niin omistautunut säätelemättömälle kapitalismille, että käsitteitä, kuten ammattiliitto, sairausloma, lomat yleensä sekä ylityökorvaus, pidetään vastenmielisinä, koska ne estävät työläisten riistoa. Sääntöjen lisäksi ferengit tunnustavat Viisi Kaupankäynnin Vaihetta: hullaantuminen, oikeutus, anastus, päähänpinttymä sekä jälleenmyynti. Ferengit arvostavat muiden rotujen kulttuurien kaupallisia piirteitä. Esimerkiksi maapallon Wall Street nauttii ferengien taholta uskonnollista kunnioitusta, ja he tekevät säännönmukaisesti pyhiinvaellusmatkoja maapallolle käydäkseen tässä kaupankäynnin pyhässä paikassa.


title: Ferengit

text: Voitontavoittelu leimaa jopa ferengien uskontoa. Ferengit rukoilevat saadakseen taloudellista menestystä. He uskovat kuolemanjälkeiseen elämään, joka perustuu maanpäällä saavutetun voiton määrään. Onnistuneet pääsevät kuoltuaan Jumalaiseen Aarreaittaan (jos he voivat lahjoa itsensä sisään), ja taloudellisesti epäonnistuneet yksilöt viettävät ikuisuuden Ikuisen Puutteenalaisuuden Holvissa taikka Velallisen Vankityrmässä.


title: Ferengit

text: Ferengien yhteiskunnan lait olivat äärimmäisen tylyjä naisia kohtaan. Naispuolisten ferengien ei annettu tehdä voittoa, pitää vaatteita yllään, puhua vieraille tai matkustaa ilman perheen vanhimman miehen lupaa. Ferengi-naiset pehmensivät ruoat perheenjäsenilleen jauhamalla sen suussaan. Äitinsä myyminen kultapäällysteisestä latinumista (joka on pääasiallinen laillisen kaupan maksuyksikkö) oli yleisesti ihailtu teko. Naisten asemaan tuli parannusta jaksojen "Ferengi Love Songs" ja "Profit and Lace" jälkeen. Ensin mainitussa jaksossa paljastui, että Quarkin ja Romin äiti, Ishka, oli rakkaussuhteessa suurnagus Zekiin.


title: Ferengit

text: Deep Space Ninen toiseksi viimeisen jakson , "The Dogs of War", aikoihin annettiin merkkejä, että ferengien kapitalismi olisi joutumassa suuremman säätelyn alaiseksi, ja että olisi tapahtumassa historiallisia muutoksia esimerkiksi naisten oikeuksien, yleisen terveydenhuollon, työläisten oikeuksien suhteen. Rom nimitti Zekin seuraajakseen suurnaguksena, mistä voi arvella, että nämä suuntaukset tulevat jatkumaan ottaen huomioon, että rom oli pitkään kuvattu liberaalimpana, myötätuntoisempana ja tunteellisempana kuin perinteiset ferengit.


title: Ferengit

text: Ferengimiehiä ei haudata eikä polteta, kun he kuolevat. Sen sijaan kuoleva mies myy ruumiinsa korkeimman tarjouksen tekijälle, ja ruumis paloitellaan ja säästetään ja myydään arvokkaasta elämästä muistuttavina muistoesineinä.


title: Ferengit

text: Eliminaattoreina tunnetut ferengi-kulttuurin jäsenet ottavat vastaan palkkamurhaajien tehtäviä keneltä tahansa, joka on valmis maksamaan heidän palveluksistaan. Useimmat ferengit pitävät eliminaattoreina omituisina, koska he näyttävät nauttivan enemmän tappamisesta kuin siitä saaduista voitoista. Pahimmillaan heidät myös nähdään hyviä asiakkaita tappavina vaarallisina psykopaatteina, joita pyritään välttämään aina kuin mahdollista.


title: Ferengit

text: Ferengien keittiö ei ole saanut juuri suosiota muiden kulttuurien parissa. Joitakin poikkeuksia tästä kuitenkin on. Ferengit keksimä alkoholin korvaava syntheholi sekä alkoholijuoma nimeltä "musta aukko" ovat suosittuja myös joidenkin muiden rotujen edustajien keskuudessa. Ferenginarin ulkopuolella monet ferengit syövät mielellään muiden kulttuurien ruokia, ja ovat sisällyttäneet niitä omiin menuihinsa. Useimmat heistä kuitenkin erityisesti inhoavat ihmisten ruokaa.


title: Ferengit

text: Tärkeä osa ferengien keittiötä ovat hyönteiset ja muut pienet selkärangattomat. Jotkut näistä, kuten toukat ja greemadot, tarjoillaan melkein aina elävänä, kun taas toiset ruoat tarjoillaan hyytelönä tai mehuna. Suosittuja juomia ovat Eelwasser ja Slug-o-Cola.


title: Ferengit

text: Kun ferengi rukoilee tai kumartuu kunnioituksesta, hän pitää käsiään kulhon muodossa.


title: Ferengit

text: Huomattava Ferengien ajanviete on strategiapeli Tongo, jota pelataan korteilla ja rulettipyörällä. Joka vuorollaan pelaaja valitsee "väistä", "uhmaa", "lunasta" tai "peräänny". Ferenginarilla pelataan joka vuosi Tongon mestaruuskisat.


title: Ferengit

text: Toinen rulettipyörää käyttävä ferengien peli on Dabo. Siinä kymmenen pelaajaa istuvat pyörän ympärillä ja jokainen heistä joko "ostaa", "myy" tai "vaihtaa" kultapäällysteiset latinuminsa ennen seuraavaa pyöritystä. Dabopelitalojen omistajat usein käyttävät hyvännäköisinä pidettyjä naisia pelien ohjaajina saadakseen asiakkaat pelaamaan ja häiritäkseen heidän keskittymistä.


title: Ferengit

text: Ferengien hallituksella on jaosto, joka tunnetaan Ferengien Kaupankäynnin Viranomaisena. Melkein kaikki ferengit suhtautuvat kyseisen organisaation edustajiin vastahakoisesti. Jaostoon kuulunut selvitysmies Brunt oli Deep Space Ninessa usein Quarkin kannoilla.


title: Ferengit

text: Koska ihmiset ovat 2100-luvulta asti olleet voittoa tavoittelematon laji, Ferengit eivät yleensä pidä heistä. He yleensä lausuvatkin ihmisen englanninkielisen nimen "human" halveksuvaan sävyyn, venyttäen a-kirjainta.


title: Ferengit

text: Star Trek -ohjelmissa ferengit, kuten melkein kaikki muutkin muukalaisrodut, puhuvat melkein aina englantia. Heillä on kuitenkin muiden rotujen tapaan oma kielensä. Deep Space Ninen jaksossa "Little Green Men" näytetään ferengit puhumassa omaa kieltään, kun heidän kielenkääntökoneensa ei toimi. Kyseisessä jaksossa myös nähdään, miten ferengit yleensä pitävät kielikäännöskonetta (Universal Translator) korvissaan olevina implantteina. Enterprise-sarjan jaksossa "Acquisition" kuullaan myös samasta syystä paljon ferengien kieltä, kunnes he saavat käännöskoneen toimimaan. Ferengit kuuluvat niihin harvoihin rotuihin, joiden varsinaista kieltä Star Trekin katsojat ovat saaneet kuulla. Joissakin jaksoissa on myös ollut ferengien kirjoitusta. Tietokoneen ruudulla näkynyt teksti on animoitu siten, että se näyttää hieman perinteiseltä pörssikurssien tulostetta antavalta laitteelta. Ferengien kirjoitus on tehty muistuttamaan kulkukaaviota. Ferengien kielessä on 178 eri sanaa sateelle, koska Ferenginarilla sataa melkein koko ajan. Trekkiet ovat kehitelleet ferengien kieltä epävirallisesti pidemmälle.


title: Ferengit

text: Star Trekin kirjoittajien mukaan ferengit ja greet kilpailivat muinaisina aikoina planeettansa hallinnasta. Molemmat kävivät vaihtokauppaa jumaliensa kanssa saadakseen apua, kunnes greet antoivat liian paljon ja päätyivät ferengien ruokavalioksi.


title: Ferengit

text: Ennen Naguksen vallan alle yhdistymistä Ferenginar oli jaettu keskenään kilpaileviin Kaupankäynnin Vyöhykkeisiin. Tämä jakso tunnettiin "Vaihtokaupan Aikana".


title: Ferengit

text: Noin yhdeksännen vuosituhannen aikana eaa. Gint alkoi kirjoittaa hankintasääntöjä luoden perustan ferengien yhteiskunnalle.


title: Ferengit

text: Deep Space Ninen jaksossa "Little Green Men" ferengien alus (mukanaan Quark, Rom, Nog ja Odo) putosi New Mexicon Roswelliin vuonna 1947. Tämä oli ihmisten ensimmäinen kontakti ferengien kanssa, joskin virallisesti väitettiin, että avaruusaluksen sijaan kyse oli vain säähavaintopallosta.


title: Ferengit

text: Joskus vuosien 1947 ja 2151 välillä ferengit ostivat poimumoottorin breeneiltä. Kyseisen rodun yksittäinen edustaja vaihtoi moottorin muutamien ferengien aurinkokunnan jääkomeettojen omistukseen sekä pieneen jäiseen kuuhun ja Ferenginarin jääalueisiin. Breenit eivät sen jälkeen palanneet ferengien aurinkokuntaan.


title: Ferengit

text: Vuonna 2151 ryhmä ferengien kaappareita, jotka käyttivät kaasutuslaitetta, lamauttivat Enterprisen miehistön ja yrittivät varastaa kaiken arvokkaan. Kolme miehistönjäsentä onnistuivat kuitenkin tekemään heidän aikeensa tyhjäksi ja saamaan tavarat takaisin. Kaappareiden rodun nimi ei kuitenkaan tällöin tullut Enterprisen miehistön tietoon.


title: Ferengit

text: Vuonna 2355 ferengien laiva ampui USS Stargazeria. Jean-Luc Picard vastasi tuleen ja tuhosi ferengialuksen. Ferengit kutsuivat tätä tapausta Maxian taisteluksi. Daimon Bok, ferengialuksen kapteenin isä, yritti kostaa Picardille Next Generationin jaksossa "The Battle" ja myöhemmin seitsemännellä tuotantokaudella jaksossa "Bloodlines".


title: Carl Stumpf

text: Carl Stumpf (21. huhtikuuta 1848 Wiesentheid, Saksa − 25. joulukuuta 1936) oli saksalainen filosofi ja psykologi, joka kuului ns. Brentanon koulukuntaan. Hänen ajatuksensa ovat vaikuttaneet mm. nykyaikaisen fenomenologian perustajaan Edmund Husserliin, hahmopsykologian perustajiin Max Wertheimeriin, Wolfgang Köhleriin ja Kurt Koffkaan, sekä itävaltalaiseen kirjailijaan Robert Musiliin.


title: Carl Stumpf

text: Stumpf opiskeli Franz Brentanon ja Rudolf Hermann Lotzen oppilaana. Hän oli eräs Brentanon ensimmäisiä oppilaita ja pysyi aina melko lähellä tämän varhaisia teorioita. Stumpf kirjoitti väitöskirjansa Lotzen valvonnassa Göttingenin yliopistossa (1868) ja suoritti myös habilitaationsa Göttingenissä. Myöhemmällä iällään hän kiinnostui yhä enemmän kokeellisen psykologian empiirisistä menetelmistä, ja hänestä tuli yksi tämän alan pioneereista.


title: Carl Stumpf

text: Stumpf opetti aluksi Göttingenissä ja toimi myöhemmin professorina Würzburgin, Hallen, Münchenin ja Berliinin yliopistoissa. Viimeksi mainitussa hän perusti kokeellisen psykologian Berliinin koulukunnan, johon kuuluivat mm. Wertheimer, Koffka ja Köhler. Koulusta tuli myöhemmin näiden kehittämän hahmopsykologian (Gestalt-psykologia) keskus.


title: Carl Stumpf

text: Stumpfilla oli tunnetusti erimielisyyksiä Wilhelm Wundtin, joka oli tuolloin kokeellisen psykologian johtavia hahmoja, kanssa. Stumpf oli yhdysvaltalaisen filosofin ja psykologin William Jamesin hyvä ystävä ja kirjeenvaihtokumppani. James oli Stumpfin tavoin kiistoissa Wundtin kanssa.


title: Carl Stumpf

text: Stumpfin nimiin on laitettu asiaintilan tai tosiseikan ("Sachverhalt") käsite, joka tuli myöhemmin tunnetuksi Husserlin teosten kautta. Stumpf tunnetaan myös hänen muodostamastaan kolmentoista tiedemiehen paneelista nimeltään ”Hans-komissio”, jonka tehtävänä oli tutkia, osasiko der Kluge Hans -niminen hevonen todella laskea. Psykologi Oskar Pfungst todisti lopulta, ettei hevonen kyennyt laskemaan.


title: Reborn (Stryperin albumi)

text: Reborn on Stryperin kahdeksas studioalbumi, joka julkaistiin 16. elokuuta 2005. Se oli yhtyeen ensimmäinen täyspitkä albumi vuoden 1990 "Against the Law" -levyn jälkeen.


title: Reborn (Stryperin albumi)

text: "Reborn" on tyyliltään nykyaikaisempi kuin yhtyeen aiemmat julkaisut. Se on myös raskaampi ja sisältää vaikutteita grungesta sekä vaihtoehtorockista. Reborn oli ensimmäinen albumi, jolla basistina oli Tracy Ferrie.


title: Reborn (Stryperin albumi)

text: Albumista tuli heti keräilykohde, koska ensimmäiset painokappaleet sisältävät teknisiä vikoja: kappaleet 7–9 ovat albumilla eri järjestyksessä kuin kannessa on mainittu. Big 3 Records suunnittelee julkaisevansa albumin uudelleen oikealla kappalejärjestyksellä.


title: Reborn (Stryperin albumi)

text: Albumista julkaistiin erilaisia muunnelmia eri kansitaiteilla riippuen formaatista ja maasta. Yhdysvaltojen painoksen vaihtoehtoinen kansikuva tuotettiin tietyille jälleenmyyjille, kuten kristillisille kirjakaupoille, joissa alkuperäistä kansikuvaa pidettiin ehkä turhan häiritsevänä tai sopimattomana.


title: Reborn (Stryperin albumi)

text: Kappale ”I.G.W.T.” on nykyaikainen uudelleenäänitys yhtyeen menestyskappaleesta ”In God We Trust” samannimiseltä albumilta.


title: Juho Asumaa

text: Juho Tobias Asumaa (11. syyskuuta 1895 Alahärmä – 27. maaliskuuta 1918 Tampere) oli maanviljelijä ja jääkärivaravääpeli. Hänen vanhempansa olivat maanviljelijä Kustaa Asumaa ja Liisa Mäenpää. Juho Tobias kävi kansakoulun ja toimi maanviljelijänä Alahärmässä.


title: Juho Asumaa

text: Jääkäriksi hän värväytyi saksaan 9. maaliskuuta 1916 jääkäripataljoona 27:n pioneerikomppaniaan. Hän osallistui ensimmäiseen maailmansotaan Saksan itärintamalla Misse-joen, Riianlahden, Schmardenin ja Aa-joen taisteluihin. Suomeen (Vaasaan) hän palasi pääjoukon mukana 25. maaliskuuta 1918. Suomen sisällissodassa hän toimi ryhmänjohtajana 12. jääkäripataljoonassa, jonka mukana Tampereen taisteluissa hän sai surmansa päähän osuneesta vihollisen luodista. Kuollessaan hän oli naimaton ja kirjoilla Alahärmässä ja hänet on haudattu Alahärmän valkoisten sankarihautaan.


title: Jeremiah S. Black

text: Jeremiah Sullivan Black (10. tammikuuta 1810 Stony Creek (Pennsylvania) – 19. elokuuta 1883 Brockie, Pennsylvania) oli yhdysvaltalainen lakimies ja poliitikko.


title: Jeremiah S. Black

text: Black toimi Pennsylvanian osavaltion korkeimman oikeuden presidenttinä vuosina 1851–1854. Vuonna 1857 presidentti James Buchanan nimitti hänet oikeusministerikseen. Hän toimi ulkoministerinä 17. joulukuuta 1860 – 4. maaliskuuta 1861.


title: The Brock/Calvert Project

text: The Brock/Calvert Project on Robert Calvertin ja Hawkwind-yhtyeen albumi vuodelta 2007. Se sisältää edesmenneen Hawkwind-muusikko/kirjailija Robert Calvertin vuonna 1986 taltioimia runoja jotka on yhdistetty Dave Brockin ja Hawkwindin soittamaan musiikkiin. Calvertin runot pohjautuvat hänen "Centigrade 232"-teokseen. Albumista tehtiin vain 1000 kappaleen painos. Albumin idea tuli Voiceprintin johtajalta Rob Aylingilta, joka pyysi Dave Brockia nauhoittamaan musiikkia Calvertin runoihin.


title: The Brock/Calvert Project

text: Kappaleet säveltänyt Dave Brock sekä sanoittanut Robert Calvert, ellei toisin mainittu.


title: Ture Brommels

text: Thure Valdemar Brommels 25. huhtikuuta 1889 Mustasaari – 28. huhtikuuta 1918 oli suomalainen jääkäriluutnantti ja farmaseutti. Hänen vanhempansa olivat kansakoulunopettaja Petrus Brommels ja Maria Stenfors. Hän kävi kuusi luokkaa Vaasan ruotsalaista lyseota ja antautui apteekkialalle ja suoritti farmaseuttitutkinnon vuonna 1912, jonka jälkeen työskenteli apteekeissa Tampereella ja Vaasassa.


title: Ture Brommels

text: Tämä mustasaarelainen farmaseutti liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 30. lokakuuta 1915. Hän toimi komppaniassa lääkintäaliupseerina. 1. komppaniasta hänet siirrettiin myöhemmin pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella.


title: Ture Brommels

text: Hän saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan ja sijoitettiin joukkueenjohtajaksi Karjalan ratsujääkärirykmentin 1. eskadroonan 3 joukkueeseen. Sisällissodassa hän osallistui joukkueensa johtajana osaa taisteluihin Terijoella, Härkölässä (patterin valtaus) ja Kaislahdessa, jossa hän kaatui 28. huhtikuuta 1918. Hänet on haudattu Mustasaaren sankarihautaan.


title: Yrjö Kuusela

text: Yrjö Johannes Kuusela (28. marraskuuta 1897 Tampere – 19. huhtikuuta 1918 Valkeala) oli suomalainen jääkärivääpeli. Hänen vanhempansa olivat tehtaantyömies Juho Hjalmar Kuusela ja Karolina Eufrosyne Tjäder.


title: Yrjö Kuusela

text: Konepajan työmiehenä toiminut Kuusela liittyi vapaaehtoisena jääkärikoulutusta antavaan Jääkäripataljoona 27:n 1. komppaniaan 18. tammikuuta 1916. Hän osallistui ensimmäiseen maailmansotaan Saksan itärintamalla Misse-joen, Riianlahden ja Aa-joen taisteluissa.


title: Yrjö Kuusela

text: Kuusela palasi Suomeen ja Vaasaan jääkärivääpeliksi ylennettynä jääkärien pääjoukon mukana 25. helmikuuta 1918 ja hänet määrättiin joukkueenjohtajaksi 2. jääkärirykmentin 4. jääkäripataljoonan 3. komppaniaan. Hän otti osaa Tampereen valtaukseen sekä taisteluihin Rajamäellä. Hän kaatui Rajamäen taistelussa 19. huhtikuuta 1918. Kuollessaan hän oli naimaton ja kirjoilla Tampereella. Hänet on haudattu Tampereelle sankarihautaan.


title: Raina (esitystekniikka)

text: Raina on 35 mm:n diafilmille kopioiduista kuultokuvista muodostuva sarja, kuvanauha. Tällaista nauhaa esitettiin kuvanheittimellä eli rainakoneella valkokankaalle. Rainaesityksiä käytettiin kouluopetuksessa ja erilaisessa tiedotustoiminnassa. Sen syrjäyttivät myöhemmin diafilmille kuvatut, usein kehystetyt, yksittäiset diakuvat. Puhekielessä raina on alkanut merkitä elokuvaa, kun sanan alkuperäinen käyttö on jäänyt pois.


title: John Hay

text: John Milton Hay (8. lokakuuta 1838 – 1. heinäkuuta 1905) oli yhdysvaltalainen journalisti, poliitikko ja diplomaatti.


title: John Hay

text: Hay osallistui pohjoisvaltioiden puolella Yhdysvaltain sisällissotaan ja ylennettiin majuriksi. William McKinleyn tultua presidentiksi Hay nimitettiin suurlähettilääksi Britanniaan. Hänestä tuli McKinleyn ulkoministeri vuonna 1898 ja hän neuvotteli Espanjan–Yhdysvaltojen sodan päättäneen rauhansopimuksen. Theodore Rooseveltin noustua presidentiksi McKinleyn murhan jälkeen, Hay jatkoi ulkoministerinä kuolemaansa asti.


title: Angels of Death

text: Angels of Death on Hawkwindin kokoelmalevy, joka on koostettu yhtyeen RCA-yhtiölle tekemistä albumeista vuosilta 1981–1982.


title: Luettelo Death Row Recordsin artisteista

text:
Tämä artikkeli luettelee kaikki artistit jotka ovat nykyään tai ovat aikaisemmin olleet Death Row Records levy-yhtiössä.
Death Row Records


title: Spirit of the Age

text: Spirit of the Age on Hawkwindin kokoelma-albumi, jonka kappaleet ovat vuosilta 1976–1979.


title: Kaksi koiraa

text: Kaksi koiraa on suomalaisen muusikon Kauko Röyhkän 11. studioalbumi. Se julkaistiin sekä LP- että CD-formaatissa vuonna 1990.


title: Kaksi koiraa

text: Albumista julkaistiin remasteroitu CD-versio vuonna 2000.


title: Kaksi koiraa

text:
Sävellykset ja sanoitukset Kauko Röyhkä, paitsi A5- sekä B4-san. Uuno Kailas, säv. Pupu Lihavisto ja Kauko Röyhkä.
Sovitukset Kauko Röyhkä, Pekka Gröhn ja Timo Vikkula.


title: Kaksi koiraa

text: A-puoli


title: Kaksi koiraa

text: B-puoli


title: Kaksi koiraa

text: "Rumba"-lehden Santtu Luodon mukaan kappaleet ”Kaksi koiraa”, ”Ei mikään helppo homma” ja ”Vaikea ihminen” ovat Röyhkää upeimmillaan. Sen sijaan Uuno Kailaan runot ”Musta satu” ja ”Verkon silmässä” eivät sovi albumin kokonaisuuteen. Samoin AD-yhtyeen aikaisemmin levyttämä ”Vladivostok” jää leijumaan ilmaan.


title: Peter L. Berger

text: Peter Ludwig Berger (17. maaliskuuta 1929 Wien, Itävalta – 27. kesäkuuta 2017 Brookline, Massachusetts, Yhdysvallat) oli yhdysvaltalainen sosiologi ja luterilainen teologi, joka tunnetaan sosiaalisesta konstruktionismista muun muassa yhdessä Thomas Luckmannin kanssa kirjoittamassa teoksessaan "Todellisuuden sosiaalinen rakentuminen: tiedonsosiologinen tutkielma" (1966). Myöhemmin hän keskittyi erityisesti uskonnonsosiologiaan.


title: Peter L. Berger

text: Berger syntyi Itävallassa ja muutti Yhdysvaltoihin pian toisen maailmansodan jälkeen. Hän valmistui Wagner Collegesta vuonna 1949 ja jatkoi opintojaan New School for Social Researchissa New Yorkissa, väitellen tohtoriksi vuonna 1952.


title: Peter L. Berger

text: Vuosina 1955–1956 Berger työskenteli Evangelische Akademiessa Bad Bollissa Saksassa. Vuosina 1956–1958 hän toimi apulaisprofessorina Pohjois-Carolinan yliopistossa, vuosina 1958–1963 puolestaan Hartfordin teologisessa seminaarissa. Myöhemmin hän toimi professorina New School for Social Researchissa, Rutgersin yliopistossa ja Bostonin yliopistossa.


title: Peter L. Berger

text: Bergerin ajattelussa yhteiskunnan ja yksilön välinen suhde on keskeisellä sijalla. Berger tunnetaan parhaiten näkemyksestään, jonka mukaan sosiaalinen todellisuus on yksi tietoisuuden muoto. Hänen mukaansa yhteiskunta on subjektiivinen todellisuus – yksilön ja yhteiskunnallisten rakenteiden välinen vuorovaikutus tuottaa yksilöllä olevat käsitykset todellisuudesta. Ihmisten muodostamista käsitteistä ja heidän tekemistään keksinnöistä tulee ajan myötä osa todellisuuttamme. Kieli on keskeisessä osassa yhteiskunnallisten rakenteiden muotoutumisessa.


title: Peter L. Berger

text: Uskonnonsosiologiassa Bergerin ajattelu on vaikuttanut moniin nykyisiin uskonnonsosiologeihin, mukaan lukien Robert Hefner, Michael Plekhon, Nancy Ammerman ja Christopher Marsh. Berger katsoi, ettei uskonto maallistumisesta huolimatta ole vain läsnä yhteiskunnassa vaan voi edelleen hyvin ja sitä harjoitetaan jopa enemmän kuin joskus aiemmin. Hänen mukaansa yhteiskunnallinen moniarvoisuus ja globalisaatio johtavat perustavanlaatuisiin muutoksiin siinä, kuinka yksilöt kokevat uskon: itsestäänselvyyksinä pidetyt uskonsisällöt korvautuvat henkilökohtaisen uskonnollisen kokemuksen etsinnällä.


title: Tyttöjen ystävä

text: Tyttöjen ystävä on suomalaisen muusikon Kauko Röyhkän 12. studioalbumi. Se julkaistiin LP-, C-kasetti-, sekä CD-formaatissa vuonna 1991. Albumista julkaistiin remasteroitu CD-versio vuonna 2004.


title: Tyttöjen ystävä

text: "Vinylmania"-lehdessä 10/1994 albumi mainitaan laimeana kokonaisuutena ja välityönä.


title: Tyttöjen ystävä

text: Sävellykset ja sanoitukset Kauko Röyhkä, paitsi A1 -säv. Timo Vikkula ja Kauko Röyhkä. Sovitukset Kauko Röyhkä Combo.


title: Myyttien purkaminen

text: Myyttien purkaminen (, ) on eksistentialisti Rudolf Bultmannin lanseeraama käsite, jolla tarkoitetaan Uuden testamentin uudelleen tulkitsemista modernin ajan ihmisille. Bultmannin mukaan kertomukset Jeesuksesta olivat myyttejä, joiden todellinen merkitys avautuisi modernistisen maailmankuvan omaavalle ihmiselle jos ne "käännettäisiin" ei-myyttiselle kielelle.


title: Olen messias

text: Olen messias on suomalaisen muusikon Kauko Röyhkän viides kokoelmalevy. Se julkaistiin vuonna 1992.


title: Olen messias

text: Sävellykset ja sanoitukset Kauko Röyhkä, paitsi 3-säv. Tommi Viksten.


title: Charles Hasselblatt

text: Johan Charles Hasselblatt (5. marraskuuta 1895 Vaasa – 28. maaliskuuta 1918, Tampere) oli suomalainen jääkärialiupseeri. Hänen vanhempansa olivat kauppias Johan Ivar Hasselblatt ja Hilma Alexandra Eklund. Hän kirjoitti ylioppilaaksi Vaasan ruotsalaisesta klassillisesta lyseosta vuonna1915 ja kirjoittautui Vaasalaiseen osakuntaan.


title: Charles Hasselblatt

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 21. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet siirrettiin 27. huhtikuuta 1917 pataljoonan täydennysjoukkoon ja lähetettiin edelleen Altonan työosastoon, mistä hän palasi 10. elokuuta 1917 takaisin 1. komppaniaan.


title: Charles Hasselblatt

text: Hän astui Suomen armeijan palvelukseen 11. helmikuuta 1918 varavääpeliksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkuealiupseeriksi 2. Jääkärirykmentin 6. Jääkäripataljoonan 2. komppaniaan. Hän otti osaa taisteluihin Suomen sisällissodassa Kalevankankaalla, missä hän kaatui 28. maaliskuuta 1918. Hän oli kuollessaan naimaton ja kirjoilla Vaasassa ja hänet on haudattu Vaasan sankarihautaan.


title: Nemesis (tähti)

text: Nemesis on otaksuttu Auringon seuralainen. Sen on arveltu kiertävän Aurinkoa noin 50 000 – 100 000 tähtitieteellisen yksikön (AU) etäisyydellä, hieman Oortin pilven ulkopuolella ja tekevän täyden kierroksen auringon ympäri noin 26 miljoonassa vuodessa. Teorian mukaan sen kiertorata olisi sen verran soikea, että ratansa toisessa päässä se sattuisi keskelle Oortin pilveä ja että se sinne saapuessaan häiritsisi siellä olevien komeettojen kiertoratoja niin, että niitä tavallista enemmän joutuisi aurinkokunnan sisäosiin. Tähden olemassaolo on päätelty siitä, että eräiden geologisten ja paleontologisten tutkimusten mukaan maapallolla on sattunut sukupuuttoaaltoja varsin säännöllisesti 26 miljoonan vuoden välein. Epäillään, että se olisi muun muassa aiheuttanut liitukauden lopulla (noin 65 miljoonaa vuotta sitten) dinosaurusten sukupuuton muuttamalla Auringon ympäri kiertävien komeettojen rataa. Eräs komeetoista kävi lähellä maata ja aiheutti valtavan pölypilven, joka pimensi Auringon.


title: Nemesis (tähti)

text: WISE-avaruusteleskoopin vuosina 2010-2011 suorittamassa infrapunakartoituksessa ei kuitenkaan löydetty minkäänlaisia merkkejä Nemesiksen olemassaolosta. Jos Nemesis on todella olemassa, se olisi melko varmasti löydetty tässä kartoituksessa.


title: Nemesis (tähti)

text: Vuonna 1984 paleontologit David Raup ja Jack Sepkoski julkaisivat tutkimuksen, jonka mukaan viimeisten 250 miljoonan vuoden aikana tavallista enemmän lajien sukupuuttoja olisi sattunut säännöllisin väliajoin. He olivat tutkineet sekä selkärankaisten että selkärangattomien ja alkueläinten fossiileja ja saivat tunnistetuiksi 12 sukupuuttoaaltoa, joiden väliaika oli ollut keskimäärin 26 miljoonaa vuotta. Yksi näistä sukupuuttoaalloista sattui liitukauden ja tertiäärikauden vaihteeseen, toinen eoseenikauden lopulle. Vaikka Raup ja Sepkoski eivät voineet tarkemmin selittää syytä havaitsemaansa jaksollisuuteen, he esittivät, että ilmiö saattaisi johtua maapallon ulkopuolisista syistä. Useat tähtitieteilijät ottivat haasteen vastaan ja esittivät tarkempia hypoteeseja asian selittämiseksi.


title: Nemesis (tähti)

text: Kaksi tähtitieteilijäryhmää, Whitmire ja Jackson sekä toisaalta Davis, Hut ja Muller julkaisivat toisistaan riippumatta samankaltaisen hypoteesin selittääkseen Raupin ja Sepkoskin havaitsevan sukupuuttojen jaksollisuuden. He julkaisivat teoriansa samassa Nature-lehden numerossa.


title: Nemesis (tähti)

text: Tämän hypoteesin mukaan auringolla saattaa olla toistaiseksi havaitsematta jäänyt seuralaistähti, joka tietyin väliajoin häiritsee Oortin pilvessä olevien komeettojen liikettä, jolloin aurinkokunnan sisäosiin tulevien komeettojen lukumäärä kasvaa ja samalla niiden vaikutus tapahtumiin Maassa. Otaksuma sai nimen Nemesis- eli kuolemantähtihypoteesi.


title: Nemesis (tähti)

text: Mahdollisen Nemesis-tähden luonnetta ei tarkoin tunneta. Richard A. Muller arvelee, että se todennäköisimmin olisi punainen kääpiö, jonka näennäinen magnitudi olisi 7:n ja 12:n välillä, kun taas Daniel P. Whitmire ja Albert A. Jackson arvelivat sen olevan ruskea kääpiö. Jos se olisi punainen kääpiö, se epäilemättä olisi jo havaittu ja merkitty tähtiluetteloihin, mutta vain sen parallaksin tarkka mittaus voisi osoittaa sen sijaitsevan näin lähellä. Monet muut läheisimmät tähdet, esimerkiksi 9. magnitudia oleva Barnardin tähti, ovat herättäneet huomiota suuren ominaisliikkeensä vuoksi, mutta jos Nemesis kiertää Aurinkoa, sen ominaisliike olisi niin vähäinen, ettei siihen sen vuoksi olisi kiinnitetty huomiota.


title: Nemesis (tähti)

text: Viimeisin huomattava sukupuuttoaalto sattui noin 13 miljoonaa vuotta sitten. Tämän vuoksi Muller arvelee, että Nemesis olisi nyt noin 1 - 1,5 valovuoden päässä. Hän ja Yarris (1987) ovat arvelleet, että se todennäköisimmin olisi Vesikäärmeen tähdistössä. Tähän tulokseen on päädytty tutkimalla eräiden sellaisten komeettojen kiertoratoja, joilla on erityisen pitkä kiertoaika ja jotka muutenkin vastaavat Mullerin hypoteesin olettamuksia.


title: Nemesis (tähti)

text: Jos Nemesis on olemassa, se voidaan mahdollisesti havaita Pan-STARRS- tai LSST -hankkeissa tai mahdollisissa myöhemmissä samankaltaisissa projekteissa. Jos Nemesis on ruskea kääpiö, kuten Dan Whitmire ja Albert A. Jackson IV arvelevat, kesäkuussa 2009 alkanut WISE-ohjelma (infrapuna-alueella tapahtunut lähialueen parallaksikartoitus), voisi helposti havaita sen. WISE kykenee erottamaan 150 kelvinin ruskean kääpiön 10 valovuoden päästä. WISEn tulokset julkaistiin maaliskuussa 2012.


title: Nemesis (tähti)

text: Matese ja Whitman ovat esittäneet, että otaksuttu sukupuuttoaaltojen jaksollisuus johtuisi siitä, että aurinkokunta siirtyisi Linnunradan keskitason toiselta puolelta toiselle. Nämä heilahtelut voisivat saada Oortin pilvessä aikaan samantapaisia gravitaatiosta johtuvia häiriöitä kuin oletettu Nemesis-tähti. Kuitenkaan tällaisen heilahtelun jaksonaikaa ei ole voitu havaintojen perusteella vahvistaa ja se saattaa poiketa 26 miljoonasta vuodesta jopa 40 %.


title: Frans Leppänen (jääkäri)

text: Frans Erkki Leppänen (4. lokakuuta 1889 Tyrvää – 26. maaliskuuta 1918 Tampere) oli jääkärialiupseeri. Hänen vanhempansa olivat työnjohtaja Juho David Leppänen ja Heta Kristiina Erkintytär.


title: Frans Leppänen (jääkäri)

text: Leppänen kävi kansakoulun ja työskenteli sähköasentajana Tyrväällä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 11. helmikuuta 1916, josta hänet siirrettiin pataljoonan palattua rintamalta 1. konekiväärikomppaniaan 10. heinäkuuta 1917. Hän otti osaa taisteluihin ensimmäisessä maailmansodassa Saksan itärintamalla Misse-joellaja Riianlahdella, Schmardenissa sekä Aa-joella.


title: Frans Leppänen (jääkäri)

text: Leppänen astui Suomen armeijan palvelukseen Saksassa 11. helmikuuta 1918 ensin vannottuaan valan Suomen valtiolle ja allekirjoitettuaan palvelussitoumuksen armeijalle. Tässä tilaisuudessa hänet ylennettiin aliupseeriksi. Hän saapui takaisin Suomeen (Vaasaan) 25. helmikuuta 1918 jääkärien pääjoukon mukana. Hänet komennettiin sisällissotaa käyvään Valkoiseen armeijaan kiväärinjohtajaksi 2. Jääkärirykmentin konekiväärikomppaniaan, missä joukossa hän osallistui taisteluun Kalevankankaalla, missä hän kaatui 28. maaliskuuta 1918. Kuollessaan hän oli naimaton ja kirjoilla Tyrväällä. Hänet haudattiin Tyrvään valkoisten sankarihautaan.


title: The Roxx Regime Demos

text: The Roxx Regime Demos on Stryperin albumi, joka julkaistiin 10. heinäkuuta 2007. Se on alun perin demo, joka julkaistiin yhtyeen edellisen Roxx Regime -nimen alla vuonna 1983. Vaikka albumin virallinen julkaisupäivä oli 10. heinäkuuta 2007, sitä myytiin jo 7. heinäkuuta 2007. Tämä päiväys viittaa lukuun 777, jota Stryper tapasi käyttää konserteissaan 1980-luvulla.


title: Jukka Alkula

text: Jukka Alkula (s. 19. syyskuuta 1947 Seinäjoki) on suomalainen jääkiekkohyökkääjä, joka edusti urallaan SM-sarjassa ja -liigassa Kokkolan Hermestä ja Tampereen Tapparaa.


title: Jukka Alkula

text: Alkula pelasi Tapparan paidassa yhteensä 336 runkosarjaottelua, joissa teki 212 maalia ja syötti 155. Jäähyminuutteja Alkula keräsi ainoastaan 24 minuuttia.


title: Jukka Alkula

text: Alkula valittiin parhaaksi tulokkaaksi vuonna 1973 sekä herrasmiespelaajaksi vuosina 1976 ja 1979. SM-liigan tähdistökentälliseen Alkula nimettiin vuonna 1977. Hän oli voittamassa kolmea Suomen mestaruutta, joitten lisäksi hän saavutti kolme SM-hopeaa ja yhden SM-pronssin.


title: Jukka Alkula

text: Alkula edusti Suomea MM-kisoissa vuonna 1977.


title: Jukka Alkula

text: Alkula teki Tapparan seurahistorian ennätyksen 3. joulukuuta 1972 SaiPaa vastaan tekemällä 6 maalia samassa ottelussa. Tappara voitti vierasottelun lukemin 4–16.


title: Natalja Matvejeva

text: Natalja Konstantinovna Matvejeva ( s. 23. toukokuuta 1986) on venäläinen maastohiihtäjä, joka on erikoistunut sprinttihiihtoon.


title: Natalja Matvejeva

text: Matvejeva on kilpaillut kansainvälisellä tasolla kaudesta 2004–2005 lähtien. Hän saavutti hopeaa junioreiden MM-kilpailujen sprinttikilpailussa Kranjissa vuonna 2006, mutta jäi Torinon olympialaisten sprintissä sijalle 30. Düsseldorfin maailmancup-kilpailussa hän oli kolmas niin henkilökohtaisessa kuin parisprintissäkin.


title: Natalja Matvejeva

text: Kaudella 2006–2007 Matvejeva voitti Venäjän sprinttimestaruuden ja sijoittui toiseksi maailmancupin sprinttikilpailuissa Düsseldorfissa ja Changchunissa. Sprintticupin loppupisteissä hän sijoittui kolmanneksi Virpi Kuitusen ja Petra Majdičin jälkeen. Sapporon MM-kilpailuissa Matvejeva oli henkilökohtaisessa sprintissä 23. ja pariprintissä sijalla 12.


title: Natalja Matvejeva

text: Matvejeva voitti maailmancup-kauden 2007–2008 avaussprintin Düsseldorfissa ja sijoittui parisprintissä Natalja Korosteljovan kanssa toiseksi. Liberecissä hän oli parisprintissä kolmas ja Lahdessa vapaan sprintissä toinen. Sprintticupin loppupisteissä Matvejeva oli neljäs. Hän voitti lisäksi Venäjän sprinttimestaruuden. Kaudella 2008–2009 hän sijoittui Düsseldorfin henkilökohtaisessa sprintissä toiseksi ja voitti parisprintin Korosteljovan kanssa. Liberecin MM-kilpailuissa 2009 hän oli henkilökohtaisessa vapaan sprintissä neljäs ja perinteisen parisprintissä yhdeksäs.


title: Natalja Matvejeva

text: Matvejeva antoi EPOa sisältäneen dopingnäytteen Whistlerin maailmancupkilpailussa tammikuussa 2009. Hänet tuomittiin joulukuussa kahden vuoden kilpailukieltoon, joka määritettiin alkaneen jo maaliskuusta.


title: Natalja Matvejeva

text: Matvejeva sijoittui maailmancup-kaudella 2011–2012 Düsseldorfin sprintissä toiseksi ja parisprintissä kolmanneksi. Hän oli toinen Davosin ja kolmas Otepään sprintissä. Sprintticupissa hän sijoittui viidenneksi. Kaudella 2012–2013 hän oli toinen Sotšin parisprintissä. Val di Fiemmen MM-kilpailuissa hän oli sprintissä 21:s ja Sotšin olympialaisissa 2014 20:s. Maailmancup-kaudella 2014–2015 hän sijoittui Rybinskin sprintissä toiseksi. Falunin MM-kilpailuissa 2015 hän oli sprintissä kuudestoista. Kaudella 2015–2016 hän oli kolmas Drammenin sprintissä.


title: Natalja Matvejeva

text: Matvejeva voitti Maailmancup-kaudella 2016–2017 Toblachissa sekä vapaan hiihtotavan sprintin että parispintin. Lahden MM-kilpailuissa 2017 hän saavutti perinteisen hiihtotavan parisprintissä Julija Belorukovan kanssa hopeaa sekä sijoittui vapaan hiihtotavan sprintissä yhdeksänneksi.


title: Pirkko Aarnio

text: Pirkko Aarnio on suomalainen ääninäyttelijä. Hän on näytellyt piirrossarjoissa "Alfred J. Kwak", "Galaxy Express 999", "Satuja Japanista", sekä Disneyn piirroselokuvassa "Kaunotar ja Kulkuri".


title: Pirkko Aarnio

text: Televisiossa Aarnio on esiintynyt myös muun muassa Irja Raninin ohjaamien "Histamiini"-nukkeohjelmien Anelma Unelma -noitana. Hän on toiminut myös ammattimaisena äänikirjojen lukijana, Celianet-tietokannan mukaan noin 500 teoksessa. Äänikirjojen joukossa on monta Disneyn tunnettua musiikkisatua, kuten "Tuhkimo", "Lumikki", "Kaunotar ja Kulkuri", "Bambi", "Dumbo", "Bernard ja Bianca", "Liisa Ihmemaassa", "Hiawatha", "Nalle Puh ja Tiikeri" ja "Nalle Puh ja tuulinen päivä". Nämä Kirjalito-yhtiön 1980-luvulla kustantamat musiikkisadut olivat Matti Raninin kokonaisuudessaan uudelleen suomentamia ja äänittämiä ja kommandiittiyhtiö Finn-Kasperin tuottamia. Aarniolla oli musiikkisaduissa lukijan aseman sijasta yleensä hahmonäyttelijän äänirooli, mutta hän toimi toisinaan myös kertojana, joka sitoi yhteen sadun tapahtumat.


title: Robert Siodmak

text: Robert Siodmak (8. elokuuta 1900 Dresden, Saksa – 10. maaliskuuta 1973 Locarno, Sveitsi) oli saksalainen elokuvaohjaaja. Hän syntyi juutalaiseen perheeseen Dresdenissä, mutta joutui jättämään maansa kansallissosialismin aikana. Hän muutti Pariisin kautta Yhdysvaltoihin, jossa hän saavutti suurimmat menestyksensä.


title: Robert Siodmak

text: Siodmakin ensimmäisenä elokuvana pidetään mykkäelokuvaa "Ihmisiä sunnuntaina" ("Menschen am Sonntagia", 1929). Hollywoodiin saapumisensa jälkeen hänestä tuli yksi film noirin johtavista nimistä, ja hän oli vuonna 1947 ehdolla Oscar-palkinnon saajaksi.


title: Robert Siodmak

text: Siodmak voitti Kultaisen karhun Berliinin elokuvajuhlilla vuonna 1955.


title: Robert Siodmak

text: Siodmak ohjasi viimeisen elokuvansa 1960-luvun lopulla. Hän vietti viimeiset vuotensa Sveitsissä, jossa hän kuoli sairauskohtaukseen 72 vuoden ikäisenä 10. maaliskuuta 1973. Hän oli jäänyt leskeksi vain hieman aiemmin, 20. tammikuuta.


title: Robert Siodmak

text: Jos toisin ei ole mainittu, Siodmak ohjasi elokuvat Yhdysvalloissa.


title: Bertel Paulig

text: Gustav Bertel Paulig (28. lokakuuta 1892 Helsinki – 26. huhtikuuta 1918 Viipuri) oli suomalainen tekniikan ylioppilas ja jääkärikapteeni. Hän oli yksi jääkäriliikkeen perustajista ja ensimmäisiä, jotka syksyllä 1914 tiedustelivat mahdollisuutta hankkia suomalaisille sotilaallista koulutusta Saksassa. Suomen sisällissotaan valkoisten puolella osallistunut Paulig kaatui aivan sodan loppuvaiheessa.


title: Bertel Paulig

text: Bertel Pauligin vanhemmat olivat vuonna 1871 Saksasta Suomeen muuttanut liikemies ja konsuli Gustav Paulig sekä Bertha Bohnhof. Hän puhui äidinkielenään saksaa. Paulig kirjoitti ylioppilaaksi Helsingin uudesta ruotsalaisesta oppikoulusta vuonna 1911 ja liittyi Nylands Nationiin. Opintojaan hän jatkoi Teknillisen korkeakoulun koneinsinööriosastolla vuosina 1911–1914. Diplomi-insinöörin tutkinnon ensimmäisen osan hän suoritti vuonna 1913.


title: Bertel Paulig

text:
Ylioppilasaktivistien piirin valtuuttamana Paulig lähti ystävänsä Walter Hornin kanssa 2. joulukuuta 1914 Tukholmaan tapaamaan tohtori Herman Gummerusta tarkoituksenaan tiedustella mahdollisuutta järjestää sotilaskoulutusta itsenäisyysmielisille Suomalaisille nuorille. Yhteyshenkilöksi suunniteltiin alkujaan entistä Saksan Helsingin-konsulia Albert Goldbeck-Löweä, jonka Paulig tapasi 7. tai 8. joulukuuta, mutta tämän kontaktin merkitys jäi vähäiseksi. Sen sijaan Paulig, Horn ja Gummerus jättivät kirjallisen esityksen suomalaisten kouluttamisesta Saksan Tukholmassa olevalle sotilasasiamiehelle majuri von Awrylenille. Horn ja Paulig muodostivat ensimmäisen asiaa ajaneen valtuuskunnan. Saksalaiset hyväksyivät suunnitelman tammikuussa 1915. Esityksen jätettyään Paulig ja Horn palasivat takaisin kotimaahan, josta Paulig suuntasi myöhemmin itsekin jääkärioppia saamaan Saksaan. Seuraavaksi Tukholmaan saapui valtuuskunta, johon kuuluivat Pehr Norrmén, R. Numelin, Rolf Pipping, Runar Appelberg, Yrjö Somersalo, Väinö Tiiri, Yrjö Ruuth (myöh. Ruutu) ja H. Zilliacus.
Paulig liittyi sotilaskoulutusta antavalle Pfadfinder-kurssille, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 14. maaliskuuta 1915. Hänet sijoitettiin joukon 1. komppaniaan, josta hänet siirrettiin 3. elokuuta 1915 Kuninkaallisen, Preussin Jääkäripataljoona 27:n pioneerikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän oli komennetuna Berliinissä sijainneessa Wetterhoffin toimistossa vuonna 1916. Rintamakomennuksensa jälkeen hän toimi vuonna 1917 Libaussa moottoripyöräkurssin kouluttajana ja johtajana.


title: Bertel Paulig

text: Paulig astui Suomen valkoisen armeijan palvelukseen 11. helmikuuta 1918 yliluutnantiksi ylennettynä ja saapui Vaasaan 25. helmikuuta 1918 jääkärien pääjoukon mukana. Hänet sijoitettiin 3. jääkärirykmentin 5. jääkäripataljoonan 2. komppaniaan päälliköksi. Hän osallistui Tampereen taisteluun ja kaatui Viipurin valtauksen yhteydessä johdattaessaan joukkonsa päin punaisten tulta. Uhkarohkeassa yrityksessä kaatui puolet koko komppaniasta. Paulig oli kuollessaan naimaton ja kirjoilla Helsingin saksalaisessa seurakunnassa. Hänet on haudattu yksityishautaan Helsingin vanhalle hautausmaalle.


title: Kalle Lyytinen

text: Kalle Juhani Lyytinen (19. elokuuta 1953 Helsinki) on suomalainen tietojärjestelmätieteen professori, joka tällä hetkellä toimii Iris S. Wolstein -professorina Case Western Reserve -yliopistossa Clevelandissa.


title: Kalle Lyytinen

text: Häntä pidetään kansainvälisesti tunnetuimpana suomalaisena tietojärjestelmätieteen tutkijana ja eräänä maailman johtavista tietojärjestelmien ja uusien organisaatiomuotojen tutkijoista. Hän on saanut kunniatohtoruuden Lappeenrannan teknillinen yliopistosta, Kööpenhaminan kauppakorkeakoulusta ja Uumajan yliopistosta.


title: Kalle Lyytinen

text: Kalle Lyytinen on vuoden 1972 ylioppilas Jyväskylän lyseosta. Hän valmistui taloustieteiden kanditaatiksi 1977, kauppatieteiden lisensiaatiksi 1982 ja kauppatieteiden tohtoriksi Jyväskylän yliopistosta 1986.


title: Kalle Lyytinen

text:
Kalle Lyytinen on toiminut muun muassa tietojärjestelmätieteen professorina (vuodesta 1987) ja kahden eri tiedekunnan dekaanina Jyväskylän yliopistossa sekä vierailevana tutkijana ja professorina eri yliopistoissa kuten Kööpenhaminan kauppakorkeakoulussa, Hong Kong University of Science & Technologyssa ja Georgian osavaltionyliopistossa. Vuodesta 2001 hän on toiminut Case Western Reserve Universityssa Clevelandissa kutsuttuna tietojärjestelmätieteen ja johtamisen professorina.
Hänen kaudellaan Jyväskylän yliopiston tietojenkäsittelytieteen laitos kasvoi 400 % ja tuli alansa erääksi johtavaksi laitokseksi Euroopassa. Hän toimi myös yliopiston vuonna 1990 perustetun Tietotekniikan tutkimusinstituutin ensimmäisenä johtajana. Lyytinen on toiminut useissa kansallisissa ja kansainvälissä tieteenalansa tiedeseurojen johto- ja luottamustehtävissä ja hänelle on myönnetty useita tieteellisiä palkintoja, kuten Association for Information Systemsin LEO Award (2013). Hänet nimitettiin myös Uumajan yliopiston kunniatohtoriksi vuonna 2008.


title: Kalle Lyytinen

text: Lyytisen vahvimpia tutkimusaloja ovat tietojärjestelmätieteen teoriat ja systeemisuunnittelu. Hänen kansainvälisesti viitatuimpia töitään ovat tietojärjestelmien epäonnistumiseen ja riskeihin kohdistuneet tutkimukset. Yhdysvaltoihin siirryttyään Lyytinen on tutkinut 2000-luvulla erityisesti yhteiskunnan digitalisoitumista ja tietojärjestelmien mahdollistamien digitaalisten innovaatioiden roolia globaalissa murroksessa. Digitaalisiin infrastruktuureihin, kuten Facebook, iPad ja iPhone kohdistuva tutkimus on avannut merkittäviä uusia uria tietojärjestelmätieteessä verrattuna Pohjoismaissa vielä 1990-luvulla tutkittuihin perinteisiin teemoihin. Tietojärjestelmätieteen tutkimusaiheiden lisäksi Lyytinen on tutkinut myös ohjelmistotekniikkaa, järjestelmävaatimusten hallintaa ja kehittänyt tieteenalansa tutkimusmenetelmiä ja julkaisukäytäntöjä. Hänen tutkimustyötään pidetään poikkeuksellisen monipuolisena ja häntä on luonnehdittu tietojärjestelmätieteen huippututkijoiden ainoaksi "ketuksi", joka "tutkii monia eri asioita monella eri tavalla". Jukka Paakin tekemän analyysin mukaan Lyytinen oli vuonna 2012 tutkimuksen vaikuttavuudeltaan maailman kahdeksanneksi eniten viitattu tietojärjestelmätieteilijä, joka oli edelleen vuonna 2013 Google Scholarin mukaan nousemassa kohti kärkisijoja.


title: Kalle Lyytinen

text: Lyytinen on julkaissut useita kymmeniä vertaisarvioituja tieteellisiä lehtiartikkeleita ja kirjoittanut sekä toimittanut alan kirjoja ja konferenssijulkaisuja.


title: Kalle Lyytinen

text: Lyytistä on kritisoitu muun muassa suomen kielen väheksymisestä tieteen kielenä ja hän herätti myös keskustelua alansa tutkijoiden piirissä kritisoituaan ns. "tieteellistä turismia" 1990-luvulla. Vuonna 2008 Tietoviikko-lehti valitsi Lyytisen sadan suomalaisen "tivi-vaikuttajan" joukkoon.


title: Yrjö Rantanen

text: Yrjö Aukusti Rantanen (s. 23. huhtikuuta 1950 Tampere) on suomalainen shakin suurmestari.


title: Yrjö Rantanen

text: Rantanen oppi shakin jo nuorena, mutta alkoi pelaamaan aktiivisesti vasta täytettyään 18 vuotta. Rantasen isä Matti Rantanen oli myös vahva pelaaja.


title: Yrjö Rantanen

text: Rantasesta tuli suurmestari vuonna 1980. Henkilökohtaisia Suomen mestaruuksia hänellä on pitkässä pelissä kaksi ja pikapelissä viisi. Hän on edustanut Suomea shakkiolympialaisissa yhdeksän kertaa vuosina 1972–1990. Hän on edustanut Tammer-Shakkia ja Tampereen Shakinystäviä. Nyt hän edustaa Salon Shakkikerhoa.


title: Atlaskerttu

text: Atlaskerttu ("Curruca deserticola") on pohjoisafrikkalainen pieni varpuslintu.


title: Atlaskerttu

text: Linnun pituus on 11,5–12,5 cm. Pieni, melko pitkäpyrstöinen kerttu, joka muistuttaa höyhenpuvultaan sekä pikkupensaskerttua että rusorintakerttua. Juhlapukuinen koiras on kirkasvärisempi kuin naaras ja nuori lintu.


title: Atlaskerttu

text: Vanhoilla atlaskertuilla on täydellinen sulkasato kesällä pesimäajan jälkeen ja osittainen sulkasato talvella, jolloin vaihtuu osa ruumiin- ja peitinhöyhenistä. Nuori lintu sulkii ruumiinhöyhenensä ja osan siipien peitinhöyhenistä kesällä ja osan höyhenistään talvella.


title: Atlaskerttu

text: Atlaskerttu elää Pohjois-Afrikassa Mauritaniasta ja Länsi-Saharasta Tunisiaan, myös Atlasvuoristossa. Se on pääasiassa paikkalintu, mutta vuoristojen lintuja muuttaa talveksi alas tasangoille. Lajin elinalueen koko on noin 880 000 neliökilometriä ja lajin kanta on elinvoimainen. Sitä ei ole tavattu Suomessa.


title: Atlaskerttu

text: Kuivat ja karut pensaikkomaat, eritoten vuorenrinteet ja nummet.


title: Atlaskerttu

text: Hyönteissyöjä.


title: Natalja Korosteljova

text: Natalja Sergejevna Korosteljova (, s. 4. lokakuuta 1981 Perm) on venäläinen maastohiihtäjä, viestin MM-pronssimitalisti.


title: Natalja Korosteljova

text: Korosteljova on kilpaillut kansainvälisellä tasolla kaudesta 2001–2002 lähtien. Hän hiihti avausosuuden Venäjän pronssijoukkueessa Val di Fiemmen MM-kisojen 2003 4 × 5 kilometrin viestissä. Henkilökohtaisessa sprinttikilpailussa (v) hän oli yhdeksäs ja 10 kilometrillä (p) viidestoista. Samalla kaudella hän sijoittui Alena Sidkon kanssa toiseksi parisprintin maailmancup-kilpailussa Asiagossa.


title: Natalja Korosteljova

text: Korosteljova oli Sapporon MM-kilpailuissa 2007 10 kilometrillä (v) kymmenes ja yhdistelmäkilpailussa yhdestoista. Kauden 2007–2008 maailmancupin ensimmäisessä parisprintissä Düsseldorfissa hän sijoittui Natalja Matvejevan kanssa toiseksi. Rybinskin 15 kilometrin vapaan hiihtotavan yhteislähtökilpailussa hän oli toinen ja sprintissä kolmas. Tour de Skillä hän sijoittui toiseksi Asiagon sprinttikilpailussa. Kaudella 2008–2009 hän voitti Matvejevan kanssa parisprintin Düsseldorfissa. Liberecin MM-kilpailuissa 2009 hän oli sprintissä kymmenes.


title: Natalja Korosteljova

text: Kaudella 2009–2010 Korosteljova oli Düsseldorfin vapaan sprintissä toinen. Tour de Skillä hän oli Oberhofin prologissa toinen ja voitti Prahan vapaan sprintin. Vancouverin olympialaisissa hän oli parisprintissä Irina Hazovan kanssa pronssilla ja henkilökohtaisessa sprintissä kahdestoista. Holmenkollenin maailmancup-sprintissä hän oli kolmas. Maailmancupin kokonaiskilpailussa hän sijoittui kymmenenneksi. Kaudella 2011–2012 hän oli Düsseldorfin parisprintissä kolmas ja Moskovan vapaan hiihtotavan sprintissä toinen.


title: Natalja Korosteljova

text: Korosteljovalla on yksi lapsi.


title: Natalja Korosteljova

text: Natalja Korosteljova FIS:n tietokannassa


title: Chris Brown (laulaja)

text: Christopher ”Chris” Maurice Brown (s. 5. toukokuuta 1989 Tappahannock, Virginia, Yhdysvallat) on yhdysvaltalainen R&B/pop-laulaja, tanssija ja näyttelijä. Chris Brown on myynyt maailmanlaajuisesti yli 6 miljoonaa kappaletta.


title: Chris Brown (laulaja)

text: Chris Brownin nimikkodebyyttialbumi julkaistiin 29. marraskuuta 2005. Ilmestyttyään albumi sijoittui Billboard 200 -listan kakkossijalle. Albumia myytiin ensimmäisen viikon aikana 154 000 kappaletta. Syyskuussa 2005 julkaistiin Brownin debyyttisingle ”Run It!”, jolla vierailee rap-artisti Juelz Santana. Singlen on tuottanut Scott Storch. Single sijoittui heti monien listojen kymmenen kärkeen. Seuraava single oli ”Gimme That”, josta julkaistiin myöhemmin remixversio, jolla vieraili Lil Wayne. Neljäs single ”Say Goodbye” sijoittui Billboard Hot 100 -listalla sijalle 10. Viimeinen single ”Poppin’” jäi 40. parhaan ulkopuolelle listoilla.


title: Chris Brown (laulaja)

text: Kesäkuun 13. päivänä 2006 julkaistiin Chris Brownin "Chris Brown’s Journey" -niminen keikkailu DVD. DVD:llä oli muun muassa Brownin Englannin ja Japanin keikkoja sekä Brownin ensimmäinen kerta Grammy Awardsissa. DVD:llä oli myös musiikkivideoiden kulissien takana -kohtauksia jossa vieraili mm. Chris Brownin pikkuveli Migu Brown.


title: Chris Brown (laulaja)

text: Brownin toinen studioalbumi "Exclusive" julkaistiin marraskuussa 2007. Albumi sjoittui Billboard 200 -listan 4. sijalle myytyään ensimmäisellä viikollaan 294 498 kappaletta. Albumia on myyty lähes kaksi miljoonaa kappaletta ja se on ylittänyt platinarajan. Albumin ensimmäinen single ”Wall to Wall” julkaistiin 28. toukokuuta 2007. Single ei menestynyt erityisen hyvin, sillä se sijoittui vasta sijalle 79 Billboard Hot 100 -listalla. Toinen single ”Kiss Kiss” (mukana T-Pain) menestyi paremmin sijoittuen Billboard Hot 100 -listan kärkeen, kolmeksi viikoksi. Single sijoittui hyvin myös Kanadassa, Australiassa ja Uudessa-Seelannissa. ”Kiss Kiss” on Brownin parhaiten sijoittuneita kappaleita. Joulukuussa julkaistiin kolmas single ”With You”.


title: Chris Brown (laulaja)

text: 3. Kesäkuuta 2008 albumi julkaistiin uudelleen nimellä "Exclusive: The Forever Edition". Uudelleen julkaisulta julkaistu debyyttisingle ”Forever” sijoittui toiselle sijalle Yhdysvaltain ja Kanadan listaoilla. Toinen uudelleen julkaisulta julkaistu single oli ”Super Human”, jolla vieraiee Keri Hilson.


title: Chris Brown (laulaja)

text: Brownin uusin studioalbumi "Graffiti" julkaistiin joulukuussa 2009. Albumin ensimmäinen single ”I Can Transform Ya” julkaistiin 29. syyskuuta 2009. Singlellä vierailevat Lil Wayne ja Swizz Beatz. Swizz Beatz vastaa myös kappaleen tuotannosta. ”I Can Transform Ya” sijoittui sijalle 20 Billboard Hot 100 -listalla. Albumin toinen ”Crawl” -niminen single julkaistiin 24. marraskuuta.


title: Chris Brown (laulaja)

text: Chris Brown pidätettiin ex-tyttöystävänsä Rihannan pahoinpitelystä sunnuntaina 8. helmikuuta 2009. Rihannalle jäi ruhjeita käsivarsiin ja kasvoihin. Brown uhkasi myös tappaa Rihannan. Riita alkoi siitä, kun Rihanna löysi Chrisin puhelimesta viestin tämän ex-tyttöystävältään. Chris välttyi vankilalta, mutta sai viiden vuoden ehdollisen vankilatuomion ja joutuu suorittamaan kuuden kuukauden yhdyskuntapalvelun graffiteja, tienvarsia ja ajoneuvoja putsaten. Chris joutui myös käymään vuoden mittaisen parisuhdeväkivaltakurssin ja maksamaan sakkoja teoistaan.


title: Chris Brown (laulaja)

text: Chris Brownin neljäs studioalbumi "F.A.M.E." julkaistiin maaliskuussa 2011. Sen ensimmäinen single ”Yeah 3x” julkaistiin 25. lokakuuta 2010. Single sijoittui sijalle 15 Yhdysvaltain Billboard Hot 100 -listalla. Kappale on tyyliltään dancepopia ja sen tuotannosta vastaa yhdysvaltalainen musiikkituottaja DJ Frank E. Albumin toinen single ”Look at Me Now” julkaistiin 1. helmikuuta 2011. Singlellä vierailevat Busta Rhymes ja Lil Wayne. Tämä single sijoittui Billboard Hot 100 -listan sijalle 6. Albumin kolmas single ”Beautiful People” julkaistiin 11. maaliskuuta 2011.


title: Chris Brown (laulaja)

text: Vuonna 2014 Brown hakkasi miehen hotellin edustalla Washingtonissa ja vuonna 2016 häntä syytettiin naisen pahoinpitelystä Las Vegasissa. Brown linnoittautui 30. elokuuta Los Angelesin asuntoonsa, jossa hänen väitettiin uhanneen aseella naista.


title: Chris Brown (laulaja)

text: Lehtitietojen mukaan Brown pidätettiin 22. tammikuuta 2019 Pariisissa ja häntä syytetään 15. tammikuuta tapahtuneesta raiskauksesta hänen hotellihuoneessaan. Myös saamaan aikaan huoneessa olleet kaksi muuta miestä pidätettiin.


title: Chris Brown

text: Chris Brown -nimisiä henkilöitä:Muita:


title: Tammer-Shakki

text: Tammer-Shakki on tamperelainen shakkikerho. Se syntyi vuonna 2005 Tarauksen ja Tampereen Shakinystävien liittyessä yhteen. Seura saavutti ensimmäisen joukkueiden Suomen mestaruuden kaudella 2006-2007.


title: Eric Mabius

text: Eric Harry Timothy Mabius (22. huhtikuuta 1971 Harrisburg, Pennsylvania) on yhdysvaltalainen näyttelijä.


title: Eric Mabius

text: Eric Mabius on näytellyt urallaan niin televisiossa kuin elokuvissakin. Hänen elokuvadebyyttinsä oli "Tervetuloa Nukketaloon" (Welcome to the Dollhouse, 1995). Tämän jälkeen Mabius on esiintynyt useissa elokuvissa, joista tunnetuimpia ovat "Julmia aikeita" (Cruel Intentions, 1999) ja "Resident Evil" (2002). Hän on myös vieraillut lukuisissa televisiosarjoissa, mm. sarjoissa "L-koodi", "O.C." ja "C.S.I. Miami". Nykyisin hänet tunnetaan parhaiten Daniel Meaden roolista tv-sarjassa "Ruma Betty".


title: Eric Mabius

text: Mabiuksella on irlantilaiset, itävaltalaiset ja puolalaiset sukujuuret. Uskonnoltaan hän on katolilainen. Hän on ollut naimisissa Ivy Shermanin kanssa vuodesta 2006 lähtien ja pariskunnalla on kaksi lasta


title: Oahunkiharapyrstö

text: Oahunkiharapyrstö ("Moho apicalis") oli kiharapyrstöjen heimoon kuulunut varpuslintu.


title: Oahunkiharapyrstö

text: Linnun pituus oli noin 30,5 cm ja pyrstön pituus 10,5–11,4 cm. Sen höyhenpuku oli pääosin musta. Kupeilla ja alaperässä oli keltaista ja pitkässä pyrstössä sekä kainaloissa oli valkoista.


title: Oahunkiharapyrstö

text: Laji eli Oʻahun saarella Havaijin saaristossa. On oletettu, että "Moho"-suvun linnut olisivat ajautuneet myrskyjen riepoteltavina varsinaisilta elinalueiltaan Oseaniasta. Oahunkiharapyrstö ja sen kolme sukulaislajia ovat kaikki kuolleet sukupuuttoon. Oahunkiharapyrstön viimeiset kolme yksilöä pyydysti saksalainen Ferdinand Deppe 1837. John Gould kuvaili lajin museokappaleesta 1860. Maailman museoissa on säilynyt seitsemän yksilöä, jotka sijaitsevat Berliinissä, Lontoossa, New Yorkissa ja Cambridgessa (Massachusetts). Toisessa lähteessä sanotaan museokappaleita olevan viisi.


title: Oahunkiharapyrstö

text: Oahunkiharapyrstön kohtaloksi koituivat luultavasti Havaijille tuotujen sääskien levittämät taudit, elinympäristöjen tuhoutuminen laidunnuksen ja rakentamisen takia, metsien hakkuut, laivojen mukana saapuneiden rottien aiheuttamat pesätuhot ja metsästys. Lajin loistavan keltaiset kylkihöyhenet olivat hyvin arvostettuja paikallisten asukkaiden kesken, ja erityinen kuninkaallinen linnunpyydystäjä pyydysti näitä lintuja, päästäen linnun vapaaksi otettuaan siltä muutaman keltaisen höyhenen.


title: Oahunkiharapyrstö

text: Vuoristometsät.


title: Oahunkiharapyrstö

text: Kukkien mesi.


title: Viime jääkauden loppuvaihe

text:
Jääkauden loppuvaihe oli noin 21500-10000 kalenterivuotta sitten.
Kaudella muun muassa Pohjois-Eurooppaa ja Pohjois-Amerikkaa peittänyt mannerjää vetäytyi huomattavasti ja merenpinta nousi. Tämä johtui ilmaston valtavasta lämpenemisestä. Ilmaston lämpenemisen tahtiin nousivat ilmakehän hiilidioksidi- ja metaanipitoisuudet. Merivirrat ja tuulet muuttuivat rajusti. Ajoittain koettiin yhä pitkiä kylmiä jaksoja, koska ilmasto aaltoili rajusti. Ihmiset alkoivat vähitellen levittäytyä pohjoiseen Etelä-Ranskasta ja Ukrainan ja Balkanin niemimaan seuduilta. Luultavasti noin 14000 vuotta sitten vaelsivat Amerikkaan. Jääkauden loppuvaiheessa tapahtui laaja eläinten joukkosukupuutto noin 16000-10000 vuotta sitten. Se saattoi johtua osin jääkauden päättymisen rajuista ilmaston- ja kasvillisuudenmuutoksista, jotka hävittivät laajan arotundran. Pääsyynä monien eläinten häviämiseen pidetään monesti ihmisen harjoittamaa metsästystä. Joukkosukupuuton syistä kiistellään silti yhä.


title: Viime jääkauden loppuvaihe

text: Jääkauden loppuvaihe alkoi jääkauden kylmimmän vaiheen päätyttyä noin 21000-17000 vuotta sitten, tai toisen laskutavan mukaan kun ilmasto lämpeni äkisti Meiendorf-kauden alussa noin 14700 kalenterivuotta sitten. Tämän jälkeen lämpötila vaihteli rajusti. Noin 11600 vuotta sitten lämpeni, ja alkoi holoseenikausi. Sen aloittaneen preboreaalikauden alussa lämpötila värähteli rajusti.


title: Viime jääkauden loppuvaihe

text: Eri lähteissä esitetään erilaisia arvioita siitä milloin viime jääkausi olisi päättynyt. Monesti väitetään päättymisen alkaneen silloin kun huippujäätiköityminen LGM päättyi. Tällöin "jääkauden lopun alku" olisi alkanut noin 18000 radiohiilivuotta sitten. Eräät toiset taas pitävät jääkauden lopun alkuna Meiendorf-interstadiaalin (Monesti "Bölling-Alleröd") alkua noin 14700 kalenterivuotta sitten. Joidenkin mukaan taas jääkausi olisi alkanut päättyä joskus 16000 radiohiilivuotta sitten. Eräiden mukaan myöhäisjääkausi alkoi Virossa ja Belgiassa 13500 BP sekä Ranskassa ja Siperiassa.


title: Viime jääkauden loppuvaihe

text: Viime jääkauden päättymisen aiheutti pohjoisen pallonpuoliskon kesien lämpiäminen. Kesät lämpenivät, koska Maan pinnalle saapuva Auringon säteily kasvoi ja myös hiilidioksidia vapautui ilmakehään. Maan akselikallistuman ja akselin suunnan muutos pienensi talvista Auringon säteilyä, mutta kasvatti kesäsäteilyä. Näin vuodenajat voimistuivat. Meret, mantereet ja ilma lämpenivät. Myös ilmavirrat muuttuivat. Lumiraja nousi pohjoisella pallonpuoliskolla, ja jäätiköt alkoivat vetäytyä. Jääkauden päättyessä Golf-virta alkoi toimia täydellä teholla. Uusien tutkimusten mukaan jääkauden päättymistä joudutti se että mereen ja ehkä jäätikön läheiseen mantereeseenkin sitoutuneita kasvihuonekaasuja hiilidioksidia ja metaania vapautui ilmakehään lyhyessä ajassa valtavat määrät. Hiilidioksidin määrä kasvoi 15000-9000 radiohiilivuotta sitten 200:sta 265 ppm:ään luultavasti Auringon sätelyn kasvun seurannaisilmiönä. Hiilidioksidin määrä nousi kohtalaisen tasaisesti koko jääkauden päättymisen ajan suunnilleen samaa tahtia kuin pohjoisen insolaatio ja Antarktiksen lämpötila lukuun ottamatta pientä hyppäystä Böllingin alussa. Samalla kun hiilidioksidimäärä nousi, ilmassa leijuvan lössipölyn määrä väheni.


title: Viime jääkauden loppuvaihe

text: Grönlannin ja Antarktiksen metaaninmäärä nousi jääkauden huippukauden jälkeen melko tasaisesti ja hyppäsi rajusti ylös Böllingin alussa. Erään tutkimuksen mukaan tämä johtui siitä, että jääkauden lopun aikainen ilmastonmuutos ajoi eteläisen merialueen länsituulen vyöhykkeen etelämmäs. Näin Etelänapaa kiertävä Länsituulten virta voimistui ja nosti syvänmeren hiilidioksidia pintaan kuplimaan ilmakehään. Toisen näkemyksen mukaan hiilidioksidi olisi vapautunut jäätikön sulavesien tulvittamasta mannerjalustasta.


title: Viime jääkauden loppuvaihe

text: Viimeisen jääkauden päättyminen kesti tuhansia vuosia. Tuona aikana ilmasto aaltoili kylmästä lämpimään ja takaisin. Kun mannerjäätikkö suli ja vetäytyi, Suomen ilmasto lämpeni alun jääaavikko- ja tundrailmastosta jopa nykyistä lämpimämmäksi. Jäätikön sulaessa ja maan kohotessa Itämeri kävi läpi useita vaiheita. Alueelle josta jää vetäytyi, kasvoi ensin tundraa, sitten pensastundraa (marunaa, kanervaa) ja lopuksi koivua ja myöhemmin mäntyä ja muita puita. Ihminen pystyi asumaan vaivaiskoivuvyöhykkeessä, mutta vakinaisemmin vasta mäntyvyöhykkeessä. Jääkauden kylmän vaiheen päätyttyä, ennen metsän tuloa, syntyi laajoille alueille aroa muistuttava kasvillisuus, jossa mm. ruohot yleistyivät.


title: Viime jääkauden loppuvaihe

text: Jää alkoi vetäytyä hyvin hitaasti jo 22000-21500 kalenterivuotta sitten ja hieman nopeammin lauhana aikana noin 19000 vuotta sitten, jolloin jään sulaessa merenpinta nousi 10-15 metriä 100-500 vuodessa. Se johtui siitä, että eräs jäätikkö romahti mereen vapauttaen 0,25-2 sverdrupia makeaa vettä. Etelä-Ranskassa oli viileätä ja melko kuivaa myöhäisjääkauden alussa noin 14500-12500 BP. Vuotuinen sademäärä oli 300 mm. Skotlannin ylämailla lämpötila oli noin 13000 radiohiilivuotta sitten 8 C:tta alempi kuin nyt. Noin 18000-15000 radiohiilivuotta sitten syntyi Itä-Euroopassa "Jaroslavl a"-vaiheessa ikiroutaa 47-46 pohjoisilla leveysasteilla asti. Noin 17000-15000 radiohiilivuotta sitten ilmasto jo lämpeni hieman, Keski-Venäjän tasangon ilmasto kostui vähän ja lössin kasautuminen väheni.


title: Viime jääkauden loppuvaihe

text: Noin 20000-16000 kalenterivuotta sitten jää vetäytyi hitaasti. Sen reuna värähteli ja nyki.Luultavasti 17000-16000 kalenterivuotta sitten jää vetäytyi Pohjois-Saksasta. Samoihin aikoihin jäätikkö vetäytyi melko nopeasti Itä-Euroopassa.


title: Viime jääkauden loppuvaihe

text:
Noin 13000-12000 radiohiilivuotta sitten ikirouta suli nopeasti eteläosissa.
15000 kalenterivuotta sitten syntyi Hampurin alueelle peuranmetsästyskulttuuri. Siitä on löydetty kodanpohjia, uhripaikkoja ja teurastuspaikkoja. Etelä-Ruotsista tuli jäätön 16000-15000 vuotta sitten, tällöin Norjan rannikolla oli jäättömiä alueita, kun jäätikkö oli vetäytynyt jonkin matkaa sisämaahan. Noin 14670 vuotta sitten tapahtui äkillinen lämpeneminen Bölling-interstadiaaliin muutaman kymmenen vuoden aikana, jopa nopeamminkin. Jäätiköt sulivat hyvin nopeasti, ja meriin vapautui valtava määrä vettä, mikä näkyy sulamisvesipulssina MWP-1A merenpinnan korkeuden vaihtelukäyrässä. Böllingin lopussa tapahtui puolet jääkauden lopun jäätiköiden sulamisesta.
Mammutti katosi laajoilta alueilta Euroopassa ja Aasiassa Bölling-kauden lopussa noin 14000 kalenterivuotta sitten (12 000 radiohiilivuotta sitten)


title: Viime jääkauden loppuvaihe

text:
Laatokan eteläosa oli jäätön 13300 ja pohjoisosa 13000 vuotta sitten. Lämpimän Böllingin jälkeen arktinen kylmä ja kuiva ilmasto palasi Etelä-Skandinaviaan vanhimmalla dryaskaudella, jonka joissain lähteissä sanotaan olevan sama kuin 14000 radiohiilivuotta sitten ollut kylmä Pommeri-stadiaali.
Fennoskandian eteläosissa peuranmetsästäjät seurasivat mannerjään reunaa 200-250 km:n päässä, mutta Norjassa jään reuna oli nähtävissä. Skandinavian ensimmäisiä asuttuja alueita jääkauden jälkeen olivat Själlannin Bromme ja Pohjois-Jyllannin Lungby Tanskassa ja Ruotsissa Malmön lähellä oleva Segebro ja Norjassa Fredrikstadin lähellä oleva Høgnipen sekä Suomessa Askola noin 11500 vuotta sitten Salpausselkien syntymisen aikoihin. Länsi- ja Pohjois-Norjassa oli jäättömiä alueita 13 000 BP. Bergenin läheltä Blomoyn saarelta Blomvågistä on löydetty 14 700-14 200 vuotta vanhoja peuran luita.


title: Viime jääkauden loppuvaihe

text: Suomen eteläosa vapautui jäästä noin 13600-13000 vuotta sitten. Hyvin kylmä Nuorempi dryas oli 12 900-11 560 BP. Silloin muodostuivat kolme Salpausselän harjannetta, kun jää pysyi miltei paikoillaan tai värähteli muutamia kilometrejä. Pohjoisessa Keski-Euroopassa olivat Ahrensburgin ja Swidryn peuranmetsästyskulttuurit, jotka kestivät ainakin holoseenin alkuun. Kauden alkupuolella tundravyöhyke levisi Keski-Ranskaan Bordeaux'n leveyksille asti.


title: Viime jääkauden loppuvaihe

text: Nykyinen holoseeni-interglasiaali alkoi nuoremman dryaskauden päättyessä noin 11 560 vuotta sitten. Tällöin lämpötila kohosi 7 °C:tta kolmessa viiden vuoden hyppäyksessä tai jopa nopeammin eli muutamassa vuodessa. Yksi Itämeren edeltäjistä, Baltian jääjärvi yhdistyi Keski-Ruotsissa syntyneen salmen kautta Atlantiin. Pohjois-Norjassa oli peuroja noin 11500 BP ja Pohjois-Suomessakin 9750 BP, mahdollisesti aikaisemminkin.


title: Viime jääkauden loppuvaihe

text: Euroopan kasvillisuus muuttui holoseenin alussa laajoilla alueilla muutaman tuhannen vuoden aikana. Esimerkiksi Suomessa oli vielä dryaskaudella mannerjäätikön edessä marunapitoinen kasvillisuus, joka kasvoi kalkkipitoisessa maassa. Mutta preboreaalikaudella kanerva ja suolaheinä olivat yhteen aikaan yleisiä ennen metsän saapumista. Nuo kasvilajit olivat kalkinkarttajia, mikä viittaa siihen, että jääkauden jälkeisessä lämpenevässä ilmastossa tapahtui maaperämuutoksia mm. maaperän ravinneköyhtymistä ja happamoitumista. Se tuhosi elinympäristön monilta kasveilta ja ehkä edesauttoi osaltaan suurten eläinten häviämistä.


title: Viime jääkauden loppuvaihe

text: Euraasian viimeiset mammutit katosivat Taimyrin, Jamalin ja Gydanin niemimailta holoseenin alussa, mutta Wrangelin saarelle jäi muutamia mammutteja.


title: Viime jääkauden loppuvaihe

text:
Metsä saapui Etelä-Skandinaviaan etelästä arokasvillisuuden sijaan n. 11000 kalenterivuotta sitten.
Tanskassa vallitsi silloin Maglemosen kulttuuri. Tundra ulottui Tukholman tasalle. Suomessa oli tundraa. Jäätikkö oli Länsi-Lapissa ja Pohjanmaalla.
Ensimmäiset asukkaat saapuivat Suomen niemelle ehkä 10500 kalenterivuotta sitten. Virossa vallitsi Kundan kulttuuri.


title: Viime jääkauden loppuvaihe

text: Auringonsäteily oli pohjoisella pallonpuoliskolla kesäisin huipussaan noin 10000 vuotta sitten, jolloin sitä tuli 30 W/m2 nykyistä enemmän. Hiilidioksidin määrän kasvu oli päättynyt, mutta jäätiköiden sulaminen jatkui yhä. Jää suli nopeasti Suomenniemeltä. Yoldiamerestä tuli Ancylusjärvi. Suomi oli jäätön noin 10000 vuotta sitten, ja pian sen jälkeen jäätikkö katkesi kahtia Ruotsin tuntureilla, minkä jälkeen pohjoinen jäätikkö pirstoutui osiin. Pohjois-Ruotsissa oli pieniä jäätiköitä noin 9600 vuotta sitten mutta ne sulivat lopullisesti noin 9500 vuotta sitten. Sen jälkeenkin Ruotsissa oli laajoja tundra-alueita vielä 9000 vuotta sitten. Norjan nykyinen vuoristojäätikkö Jostedalsbreenkin suli 9000 vuotta sitten. Silloin Skandinavia oli jo asuttu laajalti. Suomessa oli Suomusjärven kulttuuri ja Ruotsissa Hensbackan kulttuuri. Suomen Lapissa oli ns. botninen kulttuuri.


title: Viime jääkauden loppuvaihe

text: Lämpötila on vaihdellut holoseeninkin aikana jonkin verran. Tunnetaan ns. pieni jääkausi ja keskiajan lämpökausi.Euroopassa:Amerikassa:Jääkauden päättyminen tapahtui asteittain, lämpenemisten välissä oli edelleen kylmempiä kausia.


title: Philosophical Lexicon

text: The Philosophical Lexicon on humoristinen filosofinen sanakirja, jota toimittaa filosofi Daniel Dennett. Se luettelee uudissanoja, jotka on kehitetty enimmäkseen nykyaikaisten filosofien nimistä. Sanoissa on sekä substantiiveja, verbejä että adjektiiveja.


title: Philosophical Lexicon

text: Esimerkiksi seuraava määritelmä viittaa suomalaiseen filosofi Jaakko Hintikkaan:


title: Philosophical Lexicon

text: Sanakirja oli alun perin Dennettiin ja Joe Lambertin kokoama. Se sai alkunsa vuonna 1969. Nykyisin sanakirjasta on julkaistu kahdeksan painosta.


title: Kiss Kiss

text: Kiss Kiss on yhdysvaltalaisen R&B-laulaja Chris Brownin toinen single hänen toiselta studioalbumiltaan "Exclusivelta". Kappaleessa esiintyy Brownin lisäksi myös sen tuottaja T-Pain. Lisäksi kahdessa kappaleesta tehdyssä remix-versiossa vierailevat Papoose ja Nelly.


title: Kiss Kiss

text: "Kiss Kiss" piti kolmen viikon ajan hallussaan Billboard Hot 100 -listan kärkipaikkaa.


title: Eugene Cernan

text: Eugene Andrew ”Gene” Cernan (14. maaliskuuta 1934 Chicago, Illinois – 16. tammikuuta 2017 Houston, Texas) oli Yhdysvaltain laivaston upseeri ja NASAn astronautti. Hän oli avaruudessa kolme kertaa: lentäjänä Gemini 9A:ssa kesäkuussa 1966, kuumoduulipilottina Apollo 10:ssä toukokuussa 1969 ja komentajana Apollo 17:ssä joulukuussa 1972. Cernan on toistaiseksi viimeisin Kuun pinnalla kävellyt ihminen.


title: Eugene Cernan

text: Tšekkiläistä ja slovakialaista sukujuurta oleva Cernan kasvoi Bellwoodin ja Maywoodin kaupungeissa Illinoisissa. Hän opiskeli Proviso East High Schoolissa ja Purduen yliopistossa, ja hänellä oli maisterintutkinto ilmailutekniikassa sekä luonnontieteen kandidaatin tutkinto sähkötekniikassa.


title: Symposion

text: Symposion (kreikkaa; ) voi tarkoittaa seuraavia:


title: Kaarle II (Espanja)

text: Kaarle II (liikanimeltään Noiduttu, ; 8. marraskuuta 1661 Madrid – 1. marraskuuta 1700 Madrid) oli Espanjan viimeinen Habsburg-sukuinen kuningas vuosina 1665–1700. Hän oli Espanjan kuninkaan Filip IV:n ja kuningatar Maria Anna Itävaltalaisen vanhin poika. Hän peri kruunun isänsä kuoltua vuonna 1665, mutta hänen äitinsä toimi sijaishallitsijana vuoteen 1675 asti. Kaarle II:n kuoltua ilman perillisiä seurasi vuosia kestänyt Espanjan perimyssota.


title: Kaarle II (Espanja)

text: Kaarle oli ainoa hengissä säilynyt poika kuningas Filip IV:n ja hänen toisen vaimonsa Maria Anna Itävaltalaisen liitosta. Kaarlen äiti oli, paitsi Filipin vaimo, myös hänen sisarentyttärensä, sillä Mariannan äiti Maria Anna Espanjalainen oli Filipin sisar. Näin ollen Maria Anna Espanjalainen oli samaan aikaan sekä Kaarlen isoäiti että täti. Lisäksi Kaarlen äidinisä, Ferdinand III, oli Filip IV:n serkku.


title: Kaarle II (Espanja)

text: Useat peräkkäiset sukulaisavioliitot olivat vaikuttaneet suvun perimään, minkä seurauksena Kaarle oli pienikokoinen, sairaalloinen ja henkisesti häiriintynyt ja lisäksi impotentti. Tästä kaikesta seurasi voimakas taistelu hänen perinnöstään, sillä hänellä ei ollut perillisiä ja hänen mukanaan siis sammui Espanjaa hallinnut Habsburgien sukuhaara. Hänellä oli niin vaikeita kehityshäiriöitä, että hän oppi kävelemään ja puhumaan vasta viisivuotiaana.


title: Kaarle II (Espanja)

text: Kaarle II julistettiin kuninkaaksi vuonna 1665, mutta hän jäi silti äitinsä holhoukseen. Hän sai valtaistuimensa, kun äiti, velipuoli Juhana Itävaltalainen ("Juan de Austria", Filip V:n äpärä), Valenzuela ja kardinaali Nidhar kävivät kiivasta valtataistelua. Kaarle II:n, heikon ruhtinaan, kohtalo oli olla aina toisten hallittavana ja määräiltävänä, ensiksi äitinsä, sittemmin velipuolensa Juhana Itävaltalaisen ja sittemmin vaimonsa Marie Louise d'Orléansin, ja lisäksi tulivat vielä kuninkaan ministerit.


title: Kaarle II (Espanja)

text: Aateliston tukemana Juhana Itävaltalainen marssi Madridiin ja otti siellä vallan vuonna 1677, mutta jo pari vuotta myöhemmin hän kuoli. Koska Kaarle oli kyvytön hallitsemaan itsenäisesti, häntä avustivat Medinacelin herttua (1680–1685), Oropesan kreivi (1685–1691 ja 1695–1699) ja kardinaali Fernández de Portocarrero (1699–1700).


title: Kaarle II (Espanja)

text: Kaarle II avioitui kahdesti, ensiksi Marie Louise d'Orléansin kanssa (kuoli 1689) ja toisen kerran Maria Anna von Pfalz-Neuburgin kanssa. Hovi oli hyvin huolissaan, koska perillisiä ei syntynyt. Tilanteen parantamiseksi käytettiin kaikkia mahdollisia keinoja, jopa pahojen henkien manaamista pois kuninkaasta.


title: Kaarle II (Espanja)

text: Kaarle II kuoleman jälkeen syttyi hänen valtakunnastaan sota eli Espanjan perimyssota (1701–1714). Siinä olivat osallisina Itävallan arkkiherttuan tukijat Itävalta, Englanti, Portugali ja Alankomaiden yhdistyneet maakunnat, Preussi, Savoiji sekä Hannover sekä Ranskan Kuninkaan Ludvig XIV pojanpoika Anjoun herttua Filip tukenaan vain Ranska. Valituksi tuli ranskalaisten tukema ehdokas, josta tuli hallitsija nimellä Filip V. Hänen myötään Bourbon-suku tuli myös Espanjan valtaistuimelle, mutta valinta aiheutti melkoisia ongelmia vähän myöhemmin Ranskan omassa vallanperimyksessä.


title: Soulja Boy

text: DeAndre Cortez Way (s. 28. heinäkuuta 1990 Chicago, Illinois, Yhdysvallat), tunnetaan paremmin taiteilijanimellään Soulja Boy Tell 'Em tai lyhennettynä Soulja Boy, on yhdysvaltalainen rap-artisti, jonka debyyttialbumi "Souljaboytellem.com" julkaistiin 2. lokakuuta 2007. Ensimmäinen singlejulkaisu, "Crank That (Soulja Boy)" nousi Billboard Hot 100 -listan kärkipaikalle ja piti sitä hallussaan jopa seitsemän viikon ajan.


title: Soulja Boy

text: Soulja Boy on järjestänyt synttäribileensä ohjelmassa My Super Sweet 16!


title: Soulja Boy

text: Toukokuun toinen päivä 2007 julkaistiin Soulja Boyn esikoissingle "Crank That (Soulja Boy)". Single menestyi erittäin hyvin pitäen Billboard Hot 100 -listan kärkipaikkaa hallussaan seitsemän viikkoa. 13. heinäkuuta 2007 julkaistiin Soulja Boyn debyyttialbumi "Souljaboytellem.com". Lokakuussa julkaistiin toinen single "Soulja Girl". Tämä single menestyi edeltäjäänsä huonommin. 2008 vuoden alussa julkaistiin kolmas single "Yahhh!", jolla vieraili Soulja Boyn lapsuuden kaveri Arab. Helmikuussa julkaistiin neljäs single "Let Me Get Em". Viimeisenä singlenä julkaistiin "Donk".


title: Soulja Boy

text: Soulja Boyn toinen studioalbumi "iSouljaBoyTellem" julkaistiin 16. joulukuuta 2008. Esikoissingle "Bird Walk" sijoittui sijalle 40 Billboard Hot R&B/Hip-Hop Songs -listalla ja sijalle 20 Hot Rap Tracks -listalla. Toinen single "Kiss Me Thru the Phone" julkaistiin 26. marraskuuta. Single sijoittui sijalle 3 Billboard Top 100 Singles -listalla. Singlellä vieraili R&B -laulaja Sammie. Kappaletta myytiin 2,000,000 digitaalista kappaletta Yhdysvalloissa. Tammikuun lopulla 2009 julkaistiin kolmas single "Turn My Swag On".


title: Soulja Boy

text: "The DeAndre Way" on Soulja Boyn kolmas virallinen studioalbumi.Albumi sisälltää singlen "Speakers Going Hammer".


title: Tracy Ferrie

text: Tracy Ferrie on miljoonia levyjä myyneen glam metal -yhtye Stryperin nykyinen basisti ja nuorin jäsen. Hän soitti aiemmin bassoa Michael Sweetin sooloyhtyeessä sekä oli jäsen yhtyeissä Electrik, Seraiah, Whitecross ja Strange Celebrity. Ferrie liittyi Stryperiin vuonna 2004.


title: Tracy Ferrie

text: Ferrie on kotoisin Elkhartista, Indianasta. Ennen lukioikää hän soitti tuuba-puhallinsoitinta.


title: Kunto Karapää

text: Kunto August Karapää (vuoteen 1936 Gunnar August Wallin; 8. tammikuuta 1913 Mäntsälä – 1. elokuuta 1963 Helsinki) oli suomalainen näyttelijä. Karapää näytteli pitkään teattereissa ja oli ansioitunut näyttämötaiteilija. Elokuvarooleja hänellä oli harvakseltaan, mutta ne olivat yleensä varsin ansiokkaita ja juuri hänelle sopivia rooleja. Roolit olivat yleensä pieniä, mutta Karapään filmaattinen olemus ja esiintymistaito saattoivatkin pelastaa elokuvasta paljon.


title: Kunto Karapää

text: Karapää tunnettiin etenkin operettien sankarina, mm. kappaleissa "Mustalaisruhtinatar", "Sirkusprinsessa", "Hymyn maa", "Krevitär Mariza" ja "Luxemburgin kreivi". Lisäksi Karapää näytteli muun muassa prinssi Fortinbrasia "Hamletissa" sekä Jean-Paul Sartrea "Kunniallisessa portossa". 1940-luvun lopussa hän kultivoitui nuorukaisrooleissa, kuten näytelmissä "Huhtikuu tulee", "Viimeinen luokka" ja "Kauppamatkustajan kuolema".


title: Kunto Karapää

text: Karapää näytteli vuosien 1936–1963 aikana kaikkiaan 18 elokuvassa. Alkuun hän näytteli hyveellisiä nuorukaisrooleja, joista ensimmäiset hän tulkitsi elokuvissa "Vaimoke" (1936) ja "Kuriton sukupolvi" (1937). Myöhemmin hänen elokuvaosikseen vakiintuivat väkevät miesroolit, joista tunnetuimpia lienevät Erkki Holmbergin osa Teuvo Tulion elokuvassa "Sellaisena kuin sinä minut halusit" (1944) sekä lipevän mr. ”Knickerbocker” Robinsin rooli elokuvassa "Radio tekee murron" (1951). Karapää näytteli myös useissa "Niskavuori"-elokuvissa.


title: Kunto Karapää

text: Kunto Karapää oli naimisissa Eija Karipään (o.s. Londén) kanssa kolmen vuoden ajan 1940–1943. Vuonna 1944 hän avioitui näyttelijä Kirsti Hurmeen kanssa. Liitto kesti kuusi vuotta ja siitä syntyi tytär. Karapää kuoli pitkäaikaiseen ja parantumattomaan sairauteen 50 vuoden iässä.


title: Oscar-gaala 2004

text: Oscar-gaala 2004 oli 76. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2003 parhaille elokuville. Gaala pidettiin 29. helmikuuta 2004 Kodak-teatterissa Hollywoodissa. Palkintotilaisuuden juontajana toimi koomikko Billy Crystal.


title: Oscar-gaala 2004

text: "" oli ehdolla yhdessätoista eri kategoriassa ja voitti niissä kaikissa. Näin siitä tuli "Titanicin" ja "Ben-Hurin" ohella eniten Oscareita voittanut elokuva.


title: Extended Versions

text: Extended Versions on kristillisen metalliyhtye Stryperin toinen livealbumi, vaikka se äänitettiin samaan aikaan kuin "".


title: Extended Versions

text: Kaikki kappaleet kirjoittanut Michael Sweet, ellei toisin mainittu.


title: Giacomo Leopardi

text: Giacomo Taldegardo Francesco di Sales Saverio Pietro Leopardi (29. kesäkuuta 1798 Recanati, Marche – 14. kesäkuuta 1837) on yksi italialaisen runouden suurimmista nimistä. Hän syntyi kreivi Monaldo Leopardin ja Adelaide Antici Mattein pojaksi.


title: Giacomo Leopardi

text: Leopardi vietti lapsuutensa veljensä Carlo Orazion ja siskonsa Paolinan kanssa. Hän kiinnostui varhain lukemisesta ja viettikin huomattavasti aikaa alaa harrastaneen isänsä kirjastossa. Hän oli ruumiillisesti heikossa kunnossa, eikä asiaa parantanut ankara itseopiskelu.


title: Giacomo Leopardi

text: Leopardi tapasi vuonna 1817 elinikäisen ystävänsä ja tukijansa Pietro Giordanin (1774–1848). Uran alettua hän asui ja työskenteli muun muassa Roomassa, Milanossa, Bolognassa, Firenzessä ja Pisassa. Hän tutustui henkilökohtaisesti Alessandro Manzonin ja Pietro Collettan kaltaisiin kuuluisuuksiin.


title: Giacomo Leopardi

text: Leopardin elämä päättyi kesällä 1837, vain 38 vuoden iässä, koleraepidemian seurauksena. Hänet on haudattu Napoliin lähelle Vergiliuksen hautaa.


title: Suuontelo

text: Suuontelo () on suuaukon ja nielun välinen ruuansulatuskanavan osa. Sitä rajoittavat ylhäältä suulaki, alhaalta kieli ja alaleukaluu sekä sivuilta posket. Suuontelo päättyy etummaisten kitakaarteen kohdalle, josta jatkuu taaksepäin suunielu. Hammasrivi jakaa nisäkkäiden suuontelon kahteen osaan: huulien ja poskien sekä hampaiden väliseen suun eteiseen () ja hampaiden sisäpuolella olevaan varsinaiseen suuonteloon (). Suuontelossa tapahtuu ruoan hienontaminen samalla kun siihen sekoittuu sylkeä. Nisäkkäiden suuontelo toimii imupumppuna poikasen imiessä maitoa emonsa nisistä. Imemisliike syntyy kielen ja poskien liikkeiden avulla. Lisäksi suuontelolla on tärkeä tehtävä äänen muodostuksessa. Suuontelon pintaa peittää limakalvo, joka pitää suuontelon kosteana.


title: Suuontelo

text: Suuonteloon avautuu pieniä ja suuria sylkirauhasia. Pieniä sylkirauhasia löytyy joka puolelta suuonteloa ja niiden erite on limaista mukoosia sylkeä. Suuria sylkirauhasia ovat leuanalussylkirauhanen ja kielenalussylkirauhanen, joiden erite on joko seroosia sylkeä tai seroosin ja mukoosin syljen sekoitusta, sekä korvasylkirauhanen, joka erittää seroosia sylkeä.


title: Jevgeni Baratynski

text: Jevgeni Abramovitš Baratynski, myös Boratynski (; 2. maaliskuuta 1800 Maran kylä lähellä Tambovia – 11. heinäkuuta 1844 Napoli) oli venäläinen runoilija. Hän tuli tunnetuksi elegioillaan, joita ylistivät muiden muassa Aleksandr Puškin ja myöhemmin Anna Ahmatova. Hän vietti 1820-luvulla pitkän ajanjakson venäläisten joukkojen palveluksessa Suomessa. Hän lähti vuonna 1843 perheensä kanssa matkustelemaan ulkomaille, mutta kuoli äkillisesti Napolissa heinäkuussa 1844. Perhe oli saapunut Italiaan saman vuoden huhtikuussa.


title: Anton Delvig

text: Anton Antonovitš Delvig (; 17. elokuuta 1798 Moskova – 26. tammikuuta 1831 Pietari) oli venäläinen runoilija ja journalisti. Hän oli Aleksandr Puškinin koulutoveri ja hyvä ystävä. Puškin omisti runon "O, Delvig" hänelle. Delvig ylläpiti runoudessaan venäläistä uusklassisista perinnettä. Hän oli kiinnostunut kansanrunoudesta, kirjoittaen myös itse kansanrunoutta matkivaa runoutta.


title: Daran Norris

text: Daran Norris (oikealta nimeltään Daran Morrison Nordlund, s. 1. marraskuuta 1964 Femdale, Washington, Yhdysvallat) on yhdysvaltalainen näyttelijä, joka tunnetaan parhaiten lukuisista äänirooleistaan ja erityisesti animaatiosarjasta "Fairly Odd Parents".


title: Daran Norris

text: Norris syntyi Daran Morrison Nordlundina marraskuussa 1964 Femdalessa, Washingtonissa, jossa hän myös valmistui paikallisesta high schoolista vuonna 1983.


title: Daran Norris

text: Norris on ollut naimisissa Mary Elizabeth McGlynnin kanssa vuodesta 1988 lähtien.


title: Daran Norris

text: Äänirooleistaan tunnettu Norris on tehnyt urallaan näytelmärooleja, joista ensimmäinen oli vuonna 1988. Aluksi hänen roolinsa olivat pieniä, sittemmin televisiosarjoissa kuten Veronica Mars ja Ned's Declassified Norrisin rooli on ollut merkittävämpi. Hän teki ensimmäisen ääniroolinsa vuonna 1992, jonka jälkeen Norris on tehnyt useita äänirooleja animaatiosarjoja ja videopelejä, kuten Aikamatka, Dexterin laboratorio, Samurai Jack, ja Megas XLR. Lisäksi Norris on tehnyt dubbauksia animesarjoihin. Norris oli myös vanhemman Obi-Wan Kenobin äänenä videopelissä "".


title: Luettelo Billboard Hot 100 -listan ykkösistä vuonna 2006

text: Tämä on luettelo Billboard Hot 100 -listan kärkipaikkaa hallussaan vuonna 2006 pitäneistä artisteista ja singleistä.


title: Paul Ljungberg

text: Paul Martialis Ljungberg () oli suomalainen jääkäriratsumestari (kapteeni). Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä eskadroonan päällikkönä, missä toimessa hän kaatui Vesilahden taistelussa.


title: Paul Ljungberg

text: Ljungbergin vanhemmat olivat kultaseppä Reinhold Edvard Ljungberg ja Olga Josefina Stenholm. Hän kirjoitti ylioppilaaksi Viipurin ruotsalaisesta lyseosta vuonna 1914 ja liittyi Viipurilaiseen osakuntaan. Ennen jääkärikoulutukseen lähtemistään hän kerkesi aloittaa jatko-opinnot Högre svenska handelsläroverket i Helsingfors nimisessä oppilaitoksessa.


title: Paul Ljungberg

text: Ljungberg liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella.


title: Paul Ljungberg

text: Leirille hän ilmoittautui 25. helmikuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. konekiväärikomppaniaan 10. syyskuuta 1915 alkaen. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Myöhemmin hänet siirrettiin 2. heinäkuuta 1917 alkaen pataljoonan 2. konekiväärikomppaniaan, josta hänet siirrettiin edelleen pataljoonan ratsuosaston suomalaiseksi päälliköksi.


title: Paul Ljungberg

text: Ljungberg astui Suomen armeijan palvelukseen ratsumestariksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan eskadroonan päälliköksi Uudenmaan rakuunarykmentin 1. eskadroonaan. Hän osallistui sisällissodan taisteluihin Länkipohjassa, Kuhmalahdella, Eräjärvellä, Orivedellä ja Vesilahdella, missä hän lopulta kaatui taistelussa 8. huhtikuuta 1918. Kuollessaan hän oli naimaton ja kirjoilla Viipurissa ja hänet haudattiin Imatran sankarihautaan.


title: Denis Pankratov

text: Denis Pankratov (, s. 4. heinäkuuta 1974, Volgograd) on entinen venäläinen uimari ja olympiavoittaja. Hän oli maailman paras perhosuimari 1990-luvun taitteessa.


title: Denis Pankratov

text: Pankratov syntyi heinäkuussa 1974 Volgogradissa. Hän voitti 16-vuotiaana junioreiden Euroopan mestaruuden perhosuinnissa, ja vuotta myöhemmin teki saman uudestaan. Ensimmäisen kerran aikuisten tason kansainvälisissä kilpailuissa, kesäolympialaisissa 1992 Pankratov osallistui 200 metrin perhosuintiin ja sijoittui siinä kuudenneksi.


title: Denis Pankratov

text: Vuonna 1993 Pankratov voitti ensimmäiset kansainväliset aikuisten arvokilpailumitalinsa pitkän radan EM-kilpailuista, sijoituttuaan ensimmäiseksi 200 metrin perhosuinnissa ja 4 × 100 metrin sekauintiviestissä, ja toiseksi 100 metrin perhosuinnissa. Kaksi vuotta myöhemmin Wienissä Pankratov voitti samat kaksi matkaa, ja kirkasti vielä 100 perhosuinnin hopeansa kullaksi. Samalla hän rikkoi Pablo Moralesin yhdeksän vuotta vanhan ME-ajan, ajalla 52,32. Hän piti ennätystä yli kahden vuoden ajan. Hän oli jo aikaisemmin samana vuonna rikkonut 200 metrin perhosuinnin maailmanennätyksen pitkällä radalla, ajalla 1.55,22, ja se säilyi ennätyksenä viiden vuoden ja kolmen päivän ajan. Uransa aikana Pankratov rikkoi myös 50, 100 ja 200 metrin perhosuintien maailmanennätykset lyhyellä radalla.


title: Denis Pankratov

text: Vuonna 1994 pitkän radan MM-kilpailuissa Roomassa Pankratov voitti 200 metrin perhosuinnin, sijoittui toiseksi 4 × 100 metrin sekauintiviestissä ja 4 × 200 metrin vapaauintiviestissä, sekä sai pronssia 100 metrin perhosuinnissa. Hän hallitsi maailman perhosuinteja seuraavien kahden vuoden ajan, ja kruunasi uransa voittamalla kesäolympialaisissa 1996, Atlantassa 100 ja 200 metrin perhosuinnit, ja sijoittumalla toiseksi 4 × 100 metrin sekauintiviestissä. Hän 100 metrin perhosuintinsa jäi uintihistoriaan unohtumattomana, sillä hän sukelsi ensimmäisestä altaanvälistä 45 metriä, uiden viisi metriä ja kääntyen seuraavalle altaanvälille, ja sukeltaen seuraavat 35 metriä, ja uiden loppumatkan maaliin. Tämän uinnin seurauksena FINA asetti sallituksi liu'un pituudeksi 15 metriä.


title: Denis Pankratov

text: Pankratov lopetti uransa vuoden 2000 kesäolympialaisiin Sydneyssä. Hän sijoittui siellä 100 perhosuinnissa seitsemänneksi. Hän ui uransa aikana yhteensä seitsemän maailmanennätystä, kolme pitkällä radalla ja neljä lyhyellä. Hänet valittiin vuosina 1995 ja 1996 maailman parhaaksi miesuimariksi Swimming World Magazine -lehden äänestyksessä.


title: Alessandro Manzoni

text: Alessandro Francesco Tommaso Manzoni (7. maaliskuuta 1785 Milano – 22. toukokuuta 1873 Milano) oli italialainen runoilija ja kirjailija ja italialaisen romanttisen koulukunnan johtohahmo. Hän syntyi Milanossa kuuluisan poliittisen filosofi Cesare Beccarian (1738–1794) tyttärenpoikana. Hän ei ollut erityisen menestyksekäs opinnoissaan, mutta alkoi jo 15-vuotiaana kirjoittaa ansiokkaita runoja.


title: Alessandro Manzoni

text: Runouden lisäksi Manzoni kirjoitti draamat "Il Conte di Carmagnola" (1819) ja "Adelchi" (1822). Hänen teoksensa on niin ikään tunnetuimpiin italiankielisiin romaaneihin lukeutuva "Kihlautuneet".


title: Alessandro Manzoni

text: Manzoni oli hyvin pitkäikäinen, mutta sairastui lopulta aivokalvontulehdukseen, joka johti hänen kuolemaansa 88 vuoden iässä. Giuseppe Verdi omisti requieminsa (1874) erityisesti hänelle; säveltäjä oli tavannut Manzonin vuonna 1868.